Sanferminetako talde bortxaketaren kasuaz solasaldia eskainiko du bihar Samara Veltek - Uztarria (Azpeitia)\n2019ko abe. 10a, 12:51\nSanferminetako talde bortxaketak eragin dituen hausnarketak liburu batean bildu ditu Samara Veltek, eta hain zuzen ere, liburu hori aurkeztuko du bihar, asteazkena, Emakumeen Txokoan. Indarkeria matxista ulertzeko moduak, justizia sistemaren ajeak, hedabideen tratamendua eta izuaren inguruko diskurtsoak aztertu ditu, eta bihar, 18:30etik aurrera, horiek denak izango ditu hizpide.\nSamara Velte. (Amaia Urbieta) Ikusi haundiago | Argazki originala\nNik sinesten dizut. Bortxaketaren kultura eta sanferminetako kasua izenburupean solasaldia eskainiko du Samara Velte (Zarautz, Gipuzkoa, 1991) Berriako kazetari izanak eta EHUn ikerlariak bihar, asteazkena. 18:30ean hasiko da solasaldia, eta hark indarkeria matxista ulertzeko moduak, justizia sistemaren ajeak, hedabideen tratamendua eta izuaren inguruko diskurtsoak izango ditu hizpide.\nVeltek Nik sinesten dizut liburua kaleratu du 2016ko sanferminetako talde bortxaketa ezagunaren kasua du ardatz hartuta. Berriak, Elkarrek, Jakinek eta Txalapartak elkarlanean ekoizten duten Aleka bildumako zortzigarren lana da Velterena. Zarauztarrak bortxaketa haren inguruan sortutako diskurtso eta trataerak landu ditu. Izan ere, Manada kasuak inflexio puntu bat markatu zuen kontzientzia kolektiboan.\nHonako lotura honetan irakur daiteke duela egun batzuk Urola Kostako Hitzak Velterekin hitz eginda osatutako erreportajea.\ndartagnan1673 | 2019-12-11 : 18:49\nLehenik eta behin, justiziaren arabera Sevillako gazteak ez dira talde bortxaketa baten errudun gisa kondenatuak izan.\nUztarriaren titular merke eta tendenzioso honek, prentsak eduki beharko lukeen objetibitate eta sentzu kritiko ororen gabezia nabarmentzen du. Bestalde, generoaren\nideologiarekin egunero mailukatzen gaituen aldizkari baten eskutik etorriaz, naturala da.\nNahiz eta jakin ez dela praktika ona liburu bat bere azalarengatik epaitzea, andereño honek argitaratutako lanaren izenburua irakurrita soilik, ez da arraroa edonork liburu hau zabor feminista gisa katalogatzea.\nJustizia prozesu penal bat, interes ezberdinetarako erabili izanaren lekuko izan gara. Hemen liburu bat idatzi ez duenak bozka batzuk irabazi nahi izan ditu. Har adibide bezala Partido Progreko "Catalá" jaunak, Justizia Ministroa izanik, botereen bereizketa printzipioa ostikoz bota eta masa inquisitzailearekin bat eginaz, kasuko epaile diskordanteari buruz esan zuena:\n“Todos saben que este juez tiene algún problema singular”, bere kriterioa kuestionatuz.\nJustizia Ministroak horrela jokatzen badu, argi dugu zer espero dezakegun gainontzekoengatik.\nAdos nago kasu honek inflexio puntu bat suposatu duela, baina zer norabidetarantz?\nGeneroko diskurtsoaren inguruan eraiki den estruktura mafiosoak gogoko omen ditu asunarketak. Ausnartu eta ausnartu egun guztia...\nZer erremedio, beren diskurtso eta ogibidea justifikatu beharra daukate. Hala eta guztiz onartu beharra daukat benetan iaioak eta efektiboak direla presioa egiten, beren pozoia belaunaldi berrietan hedatzen duten bitartean.\nImajinatzen ditut noizean behin, beren sorgin elkarteetan, egunotako akelarre moderno gisa, matriaren delirioekin eta gainerako konspirazioekin ametsetan...ezin dut saihetsi barregura eta ternura nahasketa bat sentitzea. Azken finean koittadu hauek, jaio diren\ngaraien produktua besterik ez dira eta eliteek egotzi dizkieten jokabideak jarraitzen dituzte.\nBaina honek ez ditu beren ekintzak justifikatzen eta gizartean egiten ari diren miñak jada ez du bueltarik.\nArgi dago errugabetasun presuntzioa defendatzea matxismo heteropatriarkal falocentrista jarduera bat dela. Hainbeste eboluzionatu eta hobetu da gure justizia sistema, non, gaur egun, emakume baten leporatze soilak kondena segurua suposatzen du (beti ere akusatua gizona baldin bada).Karga probatorioa akusatuaren gainean dago orain.\nHonek, beste fenomeno juridiko bat ere suposatzen du, alegia, emakumearen hitza benetakoa presumitzen dela. Argi-izaki bat izanik, ez da gai gezurrik esateko, ez eta konfundituta egoteko, ezta manipulatuta ere. Bere hitza egia da, Bai hala Bai, Yo si te creo.\nGertaerak interpretagarriak dira noski, eta kasua epaitu zutenetako epaileetako iñor ez da gai izan "Bortxaketa" moduan kalifikatzeko portal hartan gertatutakoak. Eta begira bazegoela gogoa eta kontextua...\nBaina orain, emakumea, bere erabaki libre eta propioengatik ere defendatu beharra dago. Iñork ez zuen behartu emakume hura Angel Bozarekin liatzera.\nEz zitzaion oso beldurtuta eta behartuta ikusten txortan egiteko Hotel billa zihoaztenean denak batera kaletik. Mutillak Hoteletako harreretan gela bat\neskatzen ari zirela "pa follar", bera kanpoan zai zigarrotxo bat erretzen.\nBere lehen deklarazioan esan zuenez: "dos de los miembros de la Manada la agarraron con fuerza de las muñecas y la introdujeron en los bajos de aquel edificio".\nPoliziak grabaketen irudiak erakutsi zizkionean ordea, radikalki aldatu zuen: "reconoció que los acusados no usaron la fuerza y que sólo la “acompañaron” al interior".\nSententzia irakurtzera gonbidatzen zaituztet, bajina bat perla interesgarri daude. Hemen epaile "matxistaren"(boto partikularrarena) idatzietako bat:\n"Que afirmen que, cuando la denunciante toma el pene de uno de los acusados y realiza movimientos masturbatorios sobre el mismo, quizá ocurrió que lo hiciera para no perder el equilibrio y evitar caerse es tan grotesco que hace innecesario abundar en su consideración".\nHonez gain, alkarri egiñiko ipurtzulo miazketak eta sexu oralak ez du imajinaziorako asko lagatzen.\nBaina, sexu jarduerak bukatu zituztenean, neskari telefonoa lapurtu zieten, eta honez gain bere konsentimendurik gabe grabatu zuten, neska portalean utzirik, negarrez.....Me han violado.\nPortalean humillatuta utzi izanak eta grabatu izanak ordea, ez du esan nahi aurreko erlazio sexuala "fortzatua" izan denik.\nEsan dudan bezala, kasua interpretagarria, bakoitzak geurea izan dezakegu eta epaileek ez dute "agresio sexualik" ikusi.\nOrain, gertaeretatik aldenduz, zergatik publizitatu da hainbeste kasu hau?\nTamalez, ehundaka talde eraso gertatzen dira, baina komunikabidee generalistetan batzuk bakarrik ikusiko dituzue.\nEuskal Autonomi Erkidegoko bilgune feministetako jurrutu, pseudocomunista, pijaprogre eta gainerako Pirritxek biolentziak generoa duela argudiatzen dute, horretarako, era guztietako datuak emango dizkitzute. Hauen ustez geure maskulinitatea eta honen inguruko baloreak toxikoak dira eta dekonstruitu beharra\nBiolentziak generoa bai, baina ez omen du arraza eta etniarik ezagutzen. Datu berrien arabera ordea, 2016ko sanfermiñetatik hona, 350 talde erasoetatik 245 ez dira espainiarrak.\nBalore medievaletako berberiskoak masan erasotzen dutenean adibidez, ez ditut ikusi horren gogotsu salatzen...Zeharo selektiboak dira bere indignazio erakusketa publikoetan gure Pirritxak. Lasai, ez dituzue ikusiko kasu horiei buruz libururik idazten eta.\nHemendik urte batzuetara pairatuko dugun kultura ordezkaketan, nortzuk uste duzue izango direla lehenak burua estaltzen?\nAlegoria bat erabili beharko banuke, aita arrazoirik gabe gorrotatzen duen alaba kapritxosarena da.\nEtxean maitea eta kuttuna da, denetarik du, baina gurasoei errespetua galdu die eta kanpotik datorrena beti hobea iruditzen zaio. Ez du dudarik egingo hauei izorratzealde, pasatzen den lehenari bere alua eskaintzean. Curry eta bazarreko narru usaina baldin badu, askosez hobeto.\nPatriarkatuaren aurka, BIZITZA!\nMUNTAI FEMIMARXISTARIK EZ.\nSEVILLAKO GAZTEAK ASKATU.\nJesperSkibby | 2019-12-11 : 21:18\ndartagnan1673 | 2019-12-11 : 21:42\nBide batez, nire textuan erabili ditudan azalpenetako bat oker dago. Azkeneko epaiak (Tribunal Supremoak) hartutako erabakiak "Agresio Sexual"-a ikusi zuen. Nahiz eta interpretazio honekin ados ez egon, datua zuzendu beharra dago, beraz Uztarriak erabilitako titularra egokia da.


“Hasieratik. Zinema feministaren historiak” zikloa Artium Museoan | Nontzeberri\nHasiera/EMAKUMEA/“Hasieratik. Zinema feministaren historiak” zikloa Artium Museoan\n“Hasieratik. Zinema feministaren historiak” zikloa Artium Museoan\nBihar bertan, zinema feministaren zikloko bosgarren saioa egingo da Artium Museoan Laura Mulveyren eta Mirentxu Loyarteren filmekin, 18:00etan. Tabakalera Kultura Garaikidearen Nazioarteko Zentroaren eta Artium Euskal Herriko Arte Garaikidearen Museoaren arteko lankidetzaren emaitza da zikloa.\nArtium Museoak Hasieratik. Zinema feministaren historiak zikloaren bosgarren saioa eskainiko du bihar, Laura Mulvey eta Peter Wollenen Riddles of the Sphinx (Esfingearen enigmak) eta Mirentxu Loyarteren Euskal emakumeak pelikulen proiekzioarekin. Irati Gorostidi zinema zuzendariak egingo du saioaren aurkezpena.\nZiklo honek “ibilaldi bat egiten du zinemaren historian zehar, eta kanon ofizialetik kanpo egon arren, hasieratik eta hizkuntza zinematografikoaren garapenaren funtsezko une guztietan egon ziren emakumeei hitza ematen die”.\nRiddles of the Sphinx 70eko hamarkadako zinema britainiarraren funtsezko lana izan zen. Laura Mulveyk eta Peter Wollen teorialari eta zinema zuzendariak egindako filma “emakumeen irudikapena zineman nolakoa den aztertu eta ikuslearen eta subjektu femeninoaren artean beste era bateko harreman bat eraikitzen saiatzen da”.\nSaio honetako bigarren filma Mirentxu Loyarteren (Iruñea, 1938) Euskal emakumeak film laburra da. “Emakumeak 80ko hamarkadaren hasieran Euskal Herrian zuen egoera soziopolitikoa” aztertzen du Loyartek. Emanaldia euskarazko jatorrizko bertsioan izango da, gaztelaniazko azpitituluekin\nZikloaren azken bi saioak urtarrilaren 9an eta otsailaren 6an izango dira. Lizzie Borden zuzendariaren Born in Flames eta Cheryl Dunye zuzendariaren The Watermelon Woman filmak proiektatuko dira, hurrenez hurren.\nKanonetik kanpo gelditu diren emakume zuzendariak


Azaroa « 2011 « PAOLBIDIA\nArchive for 2011(e)ko Azaroa\nARBUSTAIN GARABIA GOGOAN (1931 – 2000). Rafael del Pilar Zufia\nPosted in industria, ondare historikoa, tagged arbustain garabia, rafael del pilar zufia, ziiz, zumaia on 2011(e)ko Azaroak 16 | 2 Comments »\nRafael del Pilar Zufia zumaiarrak, herriari eskainitako lan eder hau argitaratu zuen eta doain banatu 2003 urtean. Bertan Arbustaingo garabiaren marrazkiak berrikusi zituen, 2000 urtean eraitsi zuten urtean. Berriro eraiki nahi duenarentzat, xehetasun guztiak (kalkuloak barne) eta agiriak biltzen dituen bitartean, zumaiaren oroimena ez galtzeko ariketa interesgarria izan da. Gure artean, gero eta gehiago eskertzen den [...]\nIBAIAN GORA zubi mugikorra\nPosted in HIRIGINTZA, KRITIKA, ZUBI LEHIAKETA, ZUBIAK, tagged arkitektoa, mikel manteroal, zubi mugikorra, zumaia on 2011(e)ko Azaroak 4 | Leave a Comment »\n“Ibaian Gora” izengoitiarekin aurkeztutako proposamena Zumaiako kirol Portua eta Txomin agirre moila elkartzeko Zubi Mugikorraren lehiaketaren atzean teknikari zumaiarrak zeudela jakiteak sorpresa puntua izan du guretzat. Baleiken irakurrita genuen Bernar Caporossi ingeniari Zumaiarraren ideia eta proposamenak, lehiaketa bideratu zuela. Bertara aurkeztu zela ere. Berarekin batera, baina isilago zumaiar talde batek berea aurkeztu zuen. Mikel Manterola arkitektoa [...]


Oiartzungo akta zaharrak: Etxeratze aginduak edo kera deiak (IV)\nETXERATZE AGINDUAK edo KERA DEIAK: HISTORIAREN ILDOAK ERREPIKATUZ IV\nKera-deiak eta tabernek lotura estua zuten garai bateko Oiartzunen. Halako guneetan iluntzean izaten zen giroa nolabait zuzendu edo txukundu nahi zen, ostalari, bentari edo tabernarien lana zorrozki zainduz. Alabaina, muga hauetatik harago, profesional horiek bazuten negozioarekin jarraitzeko aukerarik.\nTabernari lanetan ziharduten gizon zein emakumeek, kera-deiaren ondoren ardoa eta sagardoa saltzea debekatua zuten. Garai hartan, ordea, bazegoen arima pizten zuen hirugarren likido bat: pattarra. Honekin beste biekin lortutako debeku bera burutzen saiatu ziren Oiartzungo agintariak, 1693ko urtarrilean, adibidez. Baina handik urtebetera pattarraren salmenta baimendu zen, baldintza bakarrarekin: saltzen zen pattar hori, erosleak bere etxean edateko izan behar zuen; eramateko edaria formularen aitzindaria. Bakoitza etxetik joango zen bere pitxer, edalontzi, zahado edo larruekin eta, agian, baita ura eta esnetarako erabiltzen ziren suilekin ere, ontzi horietan guztietan pattarra etxean edo etxea bidean edateko asmoz.\nEdari eramangarriak hainbat urtez egon ziren indarrean, 1694-1699 artean dokumentatua dugularik. Alabaina, azken urte horren bukaeran debekua berriz ezarri zen eta geroztik etxera eramateko zerbitzu hori desagertu egin zela dirudi. Salbuespena, eta edari guztiei zabaldua, 1715ean dugu, non ardo, sagardo eta pattarra banatzen duten emakume-tabernariei, kera-deiak jo ondoren halako elikagairik inori ez ematea agintzen zitzaien, beraien etxeetarako eskatzen zutenak salbu:\n"dicha pena... se les manda a las taberneras de vino y sidra y aguardiente que después de dada la queda no den ninguno de estos alimentos a ninguna persona si no es a los que pide pa sus casas".\nBeste hainbatetan bezala, udal-aktek ez digute aldaketa hauen zergatiaren ageriko arrazoirik ematen. Azken finean, tabernariek ahalik eta negozio onena egiteko prest egongo ziren eta udalbatzaren erabakiek sal zitekeen likido kopuruaren inguruan ageriko aipamenik egiten ez zutenez, ahal zuten gehiena (eta salneurririk garestienean) salduko zuten, etxean mozkortzeko arriskua areagotuz.


Rodeo talde zestoarrak 'Dilmun' diskoa kaleratu dau - bizkaie.biz\nBizkaie! 2019-01-11 11:37 Musikea\nEuren soinuaren bila beste pausu bat egiteko ahalegina da lan barria.\nAntxinako sumeriarren paradisuaren izena da Dilmun, eta Rodeo zestoarrek hortik hartu dabe euren bigarren diskoaren izenburua. Izan be, eurek azaldu dabenez, gaur egun bizi dogun giza eskubideen paradisuaren antzekoa da Dilmun, itxuraz dana paketsu. Baina itxura horren azpiko gerrea, miseria eta merkantilizazinoa salatu nahi ditue. Begien bistan daukien errealidadea, eta horrek eragiten deutsen ezinegona, dira disko barriko hamabi kanten abiapuntua.\nDoinuei jagokenez, ahotsaren melodiak landuago dagoz Dilmun-en, eta doinu ilun eta zuzenagoa bilatu dabe, progresino instrumental lasaiak guztiz ahaztu barik. Gure soinuaren bila beste pausu bat emoten saiatu gara, adierazo dabe taldekideek.\nGaztain estudioetan grabau dabe Dilmun, Eñaut Gaztañaga teknikariagaz. Masterizazinoa Estanis Elorzaren ardurea izan da. Rodeo taldeko bost kideak, ostera, honeek dira: Mikel Illarramendi (ahotsa eta gitarrea), Oroitz Urbieta (bateria), Ortzi Alberdi (gitarrea) eta Beñat Subinas (baxua).\nGaur, barikua, Azkoitian joko ditue zuzenean disko barriko kantak. Hilaren 18an Oñatin izango dira, eta 19an Bakion. Zezeilean, Azpeitian (2an), Iruñean (8an) eta Andoainen (23an) joko dabe.


Natura izango du ardatz Gutun Zuria literatur jaialdiak | Kultura | Berria\nNatura izango du ardatz Gutun Zuria literatur jaialdiak\nApirilaren 23tik 29ra bitarte, Bilboko Azkuna Zentroan egongo dira, besteak beste, Manuel Rivas, Maja Lunde, Lars Mytting, Bernardo Atxaga, Hasier Larretxea eta Cesar Aira idazleak.\nGutun Zuria jaialdiko antolatzaileak, Bilbon, 11. edizioaren aurkezpen ekitaldian Azkuna Zentroa\n“Naturara itzultzea, Utopia literarioa ote?”. Galdera hori hautatu dute lelotzat aurten Gutun Zuria Bilboko Letren Nazioarteko jaialdian. 11. edizioa du aurtengoa, eta natura izango du gai nagusia. Izan ere, iaz izan zen Henry David Thoreau zientzialari, idazle eta naturazale ezagunaren jaiotzaren bigarren mendeurrena, eta urteurren horren aitzakian ardaztu nahi izan dute antolatzaileek programa. “Bizitza mota berri bati buruz gogoeta egiteko gonbidapena izango da jaialdia”, laburbildu du Marisa Blanco jaialdiko zuzendariak.\nNaturaren eta literaturaren arteko bidegurutzea ezagun duten idazleak gonbidatu dituzte. Eta beren lanetan bi adar horiek batzen dituztelako gonbidatu dituzte Manuel Rivas galiziarra, Maja Lunde eta Lars Mytting norvegiarrak, Bernardo Atxaga, Hasier Larretxea, Ixiar Rozas, Aingeru Epaltza, Juanra Madariaga, Terry Tempest Williams, Cesar Aira eta Maider Lopez artista. Hitzaldiak eskainiko dituzte guztiek arratsaldeetan, Azkuna Zentroko auditorioan, eta irakurleek haiekin solasean aritzeko aukera ere izango dute horren ondoren. Ele ikuskizunak abiatuko du jaialdia apirilaren 23an.\nIdazleak eta zientzialariak\nHamargarren edizioaren ostean, jaialdia “berriz pentsatzeko beharra” ikusi zuten antolatzaileek. Lourdes Fernandez Azkuna Zentroko zuzendariak azaldu du aldaketa behar hori, eta, dioenez, horregatik hautatu dute aurten naturaren gaia. Horrek aukera ematen dielako idazleez gainera, zientzialari eta pentsalariak ere gonbidatzeko. Eta, hain zuzen ere, Eudald Carbonell eta Stefano Mancuso gonbidatuen kasua da hori; Atapuercako indusketa gunea topatu zuen zientzialarietako baita da lehena, eta landareen neurobiologian aditua baita bigarrena. Manuel Rivasekin arituko dira biak hizketan apirilaren 24an.\nLiteratura ekitaldiez eta solasaldiez gainera, ekitaldi paralelo sorta bat ere antolatu dute Azkuna Zentroan, jaialdiak iraun bitartean. Izango dira erakusketak, tailerrak, eta baita Spoken Word izeneko literatura diziplinari eskainitako egun bat ere. Apirilaren 27an izango da hori.


Ikas + ari: norbanakoaren ikuspuntua | Lantalan\nJavi Santos naiz eta Otaloran egiten dut lan. Otalora, MONDRAGONeko Zuzendari eta Kooperatiba Garapenerako Zentroa da. Hau da, Otalora, MONDRAGON kooperatibako sail bat da.\nEtazer egiten dugu Otaloran? Ba, batez ere, kultura eta zuzendarien garapena, heziketa kooperatiboa eta Esperientzia Kooperatiboaren zabalkundea.\nZein da euskararen egoera MONDRAGON kooperatiban? Momentu honetan, gutxi gorabehera %80k badakigu euskarazeta Otalorandenok, %100ak.\nGure euskara dinamizatzaileak, Jon Zuazabeitiak, gonbidatu ninduen hona etortzera nire esperientzia euskararekin azaltzera.\nHau egiteko kontexto txiki bat sortzea gustatuko litzaidake\nOtalora hasi nintzen lan egiten orain dela 11 urte inguru. Aurretik kontsultoria baten ibili nintzeneta momentu horretan, euskara pixka bat banekien, baina ez nuen hitz egiten.\nEgia da gaztetik euskaltegietan denbora asko pasatu nuela, baina euskaltegitik kanpo nik ez nuen euskaraz ezer esaten. Ni arinaiztarra tipikoa nintzen, hau da, beti ikasten baina inoiz hitz egiten. Niretzako euskara euskaltegian hitz egiten zenLatina Elizan, eta euskera euskaltegian\nEta zergatik? Zergatik hainbeste denbora euskara ikasten eta hitz egiten ezerez? Arrazoi batzuk azalduko dizuet:\nInportanteena, NI NEU. Lotsatu egiten nintzen : eta ez badut ondo esaten? Ze lotsa!!!\nEibarkoa. Behintzat nire inguruan herri erdalduna. Zorionez garai horretan orain baino gehiago. Orain Eibarren askoz gehiago hitz egiten da euskara\nFamilia erdalduna (nire familian inork ez zuen euskara hitz egiten).\nLagun erdaldunak . Baten batek etxean euskara hitz egiten zuen baina lagunen artean inoiz ez\nBaina testuinguru hori aldatu zen oso denbora gutxian. Urte berean hiru aldaketa oso handiak suertatu ziren:\nNire lehenengo semea jaio zen eta erabaki bat hartu nuen: nik uste dut hartu dudan erabakirik onenetarikoa: hasieratik berarekin euskaraz hitz egiten hasi nintzen. Zelako gozamena, euskaraz hitz egin beldurtu barik.\nHilabete batuk beranduago, Otaloran hasi nintzen lan egiten. Heldu nintzenean, konturatu nintzen euskara ez zela hizkuntz arraro bat, bakarrik euskaltegian edo umeekin hitz egiten zena. Jende guztiak euskaraz zekien eta, orokorrean erabiltzen zen. Gainera, gehienak euskaldun-zaharrak ziren. Ez zuten batua hitz egiten eta bakoitza leku desberdinetakoa : Busturia, Bergara, Arrasate, Deba…\nAsma dezakezue lehenengo eguneko akojonoa. Gogoratzen dut lehenengo egunean lankide batekin: Goizeko hamarrak inguruan esan zidan: kafia edanbiau!!!\nBestalde, Beste aldaketa bat: herria aldatu nuen: Eibarretik Elorriora joan nintzen. Elorrion Eibarren baino askoz gehiago erabiltzen da euskara. Leku guztietatik euskara entzuten nuen eta deseroso sentitzen nintzen\nImajinatu zelan aldatu zen nire erlazioa euskararekin. Ezin dut esan zeinzen nire euskararen maila aldaketak horiek gertatu zirenean, baina nik orduan nekiena ez nuen praktikan ipintzen.\nNire buruari esaten nion: “ zerbait egin beharra daukat eta behingoz hitz egiten hasi”.\nAlde batetik nire euskara hobetu egin behar nuen: ikastaro batzuk egin nuen eta barnetegi batera joatea erabaki nuen. Oso garrantzitsua izan zen barnetegira joatea nire euskararentzat. Bultzakada bat eman nion eta lankideekin hasi nintzen euskara hitz egiten. Ez zen osoerraza izan. Nire joera erdaraz hitz egitea zen, askotan jarraitzen du horrela izaten, baina lankideek asko laguntzen didate. Suabe, suabe euskarara eramaten.\nBeste gauza bat gertatzen zitzaidan: telefonoak Kriston beldurra ematen zidan. Hasieran telefono hartzen nuen eta ez nintzen ausartzen esaten “BAI? NOR DA?” Asko kostatzen zitzaidan hori esatea. Beldur hori gainditu nuen eta orokorrean euskaraz erantzuten dut. Batzuetan erdarara pasatu behar du,t baina gero eta gutxiago.\nNire semeek ere asko lagundu didate. Beraiekin seguru sentitzen nintzen euskera hitz egiten eta jariotasun pixka bat irabazi nuen. Nire semeekin euskaraz erlazionatzen naiz eta gaur egun hasi da niri zuzenketak egiten.\nAsko ikasi dut eta asko falta zait. Prozesu honetan gorabeherak pasatu ditut: batzuetan harro, beste batzuetan nekatuta. Klaseak inportanteak izan dira, baina inportanteena nire inguruko jendearen laguntza izan da.\nArkaitz Asteazkena, 2013ko urtarrilaren 16a\nOso ekarpen aberasgarria. Basuriko udaletxean zabalkundea eman diogu egoera berean daudenen artean, bakardade sentsazioa uxatu eta euren egoeraz hausnar dezaten. Pena da audioa ez dela oso ona. Seguruenik teknika izango da hori hobetu ahal izateko. Material ezin interesgarriagoak dira eta pena da hain esfortzu handia egin behar izatea entzuteko. Zorionak eta segi horrelakoak plazaratzen.\nlantalan Asteazkena, 2013ko urtarrilaren 16a\nMila esker ekarpena aberasgarria iruditu bazaizu. Arazo teknikoak izan genituen grabazioetan (hurrengo bi grabazioetan ere soinua ez da oso ona), baina hala ere, iruditu zitzaigun kalitate ez oso ona izan arren, oso ekarpen aberatsak zirela eta horregatik plazaratu ditugu. Eskerrik asko eta segi gure hausnarketak plazaratzen.\nMotibazioaren indarra: gogotsu gaudelako »\n« Ikas+ari: taldearen ikuspuntua


Prozesu heterokronikoa eta ibilbide orria (eta II) | Enbata\nAccueil / Articles / Opinion / Tribunes Libres / Prozesu heterokronikoa eta ibilbide orria (eta II)\n« Dur-dur d’aller à Canossa(*) 2/2\nLettre ouverte à Ségolène Royal »\nPatxi Azparren, Lizargorri taldeko kidea\nSortu alderdiaren birfundazio kongresuarekin batera, ezker abertzalearen berosaketarako urrats esanguratsua eman da. Bertan, alderdi honen ibilbide-orria adostu dutelarik, Euskal Errepublika jarri dute iparrorratz. Eztabaidaren muina ondo kokaturik, ezkerreko abertzaletasunaren beste eragile eta sektoreekin solasaldia zabaltzeko garaia dela ematen du. Xede horretatik, eta ekarpen bat egite aldera, Gasteizko Legebiltzarrerako hauteskunde aurretik idatzi nuen artikuluari segida eman nahi izan diot.\nIrakurri ahal izan dudanez, 2026an kokatzen omen du Sortuk independentziarako jauzia. Ezin esan goiz ala berandu den, izan ere une honetan, aldaketa historikoen erlojua zorabio bizian da. Haatik, artikulu honen lehenengo zatian erabili nuen “heterokronia” printzipioari eutsiz, euskal ibilbide-orriari ekiteko tenorean, eraldaketa historikoan eredu lineala gainditu behar dugula esatera ausartuko naiz.\nEuskal Herriak ezin ditu bere inguruan dauden prozesuak kopiatu. Bistan da, gure ibilbideak bide berriak jorratu beharko ditugu: bidezidorrak, autopistak, saihesbideak; ezusteak, zorioneko jauziak, zorigaiztoko hanka-sartzeak. Ezin izango dugu prozesu bakarra egin, edota lurralde jakin batzuetara mugatu. Prozesu asko batera abiatu beharko dira eta prozesu horiek hamaika aurpegi hartuko dituzte. Euskal Herria zatitua dagoen hiru eremu administratiboetan prozesu “homolagatu” bana bideratu beharko badira ere, mugaz gaindiko bestelako ekimen eraldatzaileak beharrezkoak dira. Eta batik bat, herritar bakoitzaren hautua ardatz izango lukeen prozesu askatzaile batek garrantzi berezia ukan beharko luke.\nEremu administratibo bakoitzean eman daitezkeen ibilbide diakroniko ala homokronikoarekin batera, euskal errepublikako kide izan nahi dugun herrikide guztiok une berean (eta aukeran, berehala, erlojuan une magiko baten zain egon gabe) prozesu eraldatzaile eta askatzaileari ekin behar diogu, bizi garen tokian bizi garela.\nHerri orok, jendarte sistema orok lurralde mugatu baten kontrola izan behar du. Nazioarteko erakundeek ere baldintza hori eskatzen dute independentzia prozesu bati zilegitasuna emateko. Alabaina, lurraldetasunaren aurretik, pertsonak dira egitasmo independentistaren iturburu eta jomuga, eta hortaz, herritarron protagonismoan oinarritutako prozesuak zentzua hartzen du. Lurralde batasunera iristeko bide berri bat aurkitu ahal duen prozedurak, hain zuzen ere.\nAlderdi politikoetaz gain,\nbeste eragile soziopolitikoak,\nsindikalak eta kulturalak ere,\ngidaritza taldean aritu behar dira.\nAurreko artikuluan nioen moduan, alderdi politikoetaz gain, beste eragile soziopolitikoak, sindikalak eta kulturalak ere, prozesu independentistaren gidaritza taldean aritu behar dira. Garrantzi handia dute independentziari esker, euren egoera hobe dezaketen sektoreen ekarpenek. Hau da, egungo sistemaren ondorioz menpetasun egoeran daudenak. Emakumeak, langileria, euskaldun aktiboak, Europatik kanpo etorritako etorkinak , gatazka armatuaren ondorioak pairatzen dituztenak, aipatu nituen espresuki. Jendarte zibilaren arlo horietan aurki dezakegu independentistok aliantzak eta bidaideak, egun eroso dauden sektoreengandik, aldiz, ezin dugu ezer espero, dagoeneko euren fideltasuna nori zor dioten argi utzi dute eta.\n“Independentzia hobeto bizitzeko” leloa zabaldu berri da ezker abertzalearen zenbait sektoretan. Pertsonen bizimodua hobetzea independentziaren helburu nagusienetarikoa izanik, bat etor ninteke lelo honekin. Aldiz, zehaztu ezean, oso labainkorra izan liteke. Izan ere, Arzallusen galdera ospetsu honi “independentzia zertarako? Azak jateko?” Nolabait, erantzun nahi diola eman baitezake.\n“Independentzia hobeto bizitzeko”\nleloa zabaldu berri da\nPertsonen bizimodua hobetzea\nindependentziaren helburu nagusienetarikoa izanik,\nbat etor ninteke lelo honekin.\nAldiz, zehaztu ezean,\noso labainkorra izan liteke.\nIzan ere, Arzallusen galdera ospetsu honi\n“independentzia zertarako? Azak jateko?”\nNolabait, erantzun nahi diola eman baitezake.\nGure bizimodua ez da ingurumenarekin bateragarria\nHonako galderak datozkit burura: zer da hobeto?, nor baino hobeto?, noiz baino hobeto?…\nGure bizimodua ez da ingurumenarekin bateragarria, gure energia kontsumoa disparate hutsa da, Euskal Herriak elikagaietan eta energian erabateko menpekotasuna du…Hobeto bizitzea aldarrikapen nagusienetariko bat bilakatzen bada, ezkerreko independentista mugimenduak galdera askori erantzuna eman beharko dio. Esaterako, Suediako bizikalitatea lortzea adarrikagai bilakatzen bada, argi eduki behar dugu gurea bezalako herrian solik lor litekeela hori, norabaiten bizkarretik, gu baino egoera okerragoan dauden herrien lepotik, alegia.\nBeste adibide bat, Somaliako piratek Bermeoko arrantzaleei eraso zietenean, NATOren babesa eskatu zuen EAJek. “Hobeto bizitzeko” leloa ezkerraren balio etiko eta berdinzaleen esparruetan ez badugu zorrotz kokatzen , hegemoniaren aldeko bidaia horretan naufragio suertatu ahal da.\nBurujabetza nahi dugu hobeto bizitzeko. Ez beste inor baino hobeto bizitzearren, orain baino hobeto baizik; ez gu baino pobreagoak direnengandik babesteko, harresiak apurtzeko baino. Eskubideak bermatzeko eta ekonomia demokratizatzeko, ez gure pribilegioen gotorlekua altxatzeko.\nIndependentzia ere behar dugu Aro Planetarioan euskaldun gisa bizitzeko eta pentsatu ahal izateko. Euskara ohiko hizkuntza izan dadin eta kulturen arteko komunikaziorako tresna izan dadin.\nEuskal Errepublika behar dugu eredu patriarkala gainditzeko, gure gazteek alde egiteko beharra izan ez dezaten, etorri berriek harrera ona izan dezaten, langileon eskubideak euskal konstituzio baten bidez bermatuta gera daitezen, lurralde desmilitarizatua izateko…\nAliantza berriak jendarte eredua aldatu nahi dutenengan aurkituko ditugu eta sorpresak ere egon daitezke. Agian indar-korrelazioa hobea izango da-eta uste ez dugun arloetan, aurreikusten ez ditugun eskualdeetan, oraindik irudikatu ez ditugun esparruetan.\nEuskal Errepublikari izaera konfederala eman\nProzesu heterokronikoak taktika hegemonikoari osagarri sortzailea eman ahal dio eta bide batez Euskal Errepublikari izaera konfederala emateko aurrerapena izan, eskualdeen konfederazioa gure egoerari, izaerari , orografiari eta beharrei hoberen erantzuten dion eredua baita.\nData magikorik ez dago, hitzordu eraikitzaile bakarra ez dago, bideari ekin behar diogu inoren zain egon gabe, mugimenduarekin batera beste eragile eta pertsona guztiek berkokatzeko eta mugitzeko beharra izango dutelako. Ziuraski ezker independentista luzaroan ez da indar hegemonikoa izango, baina ziur naiz aldaketaren motor nagusia izan behar dela, izango dela eta epe laburrean marko juridiko-politikoa aldatuko dugula.\nEuskal Errepublika abian da.


Eman izena gure on line aldizkarian eta hau izango duzu:\nIkuskizunak edo berriak.\nAntzeko produktuei edo produktu osagarriei buruzko informazioa.\nAldizkaria bidali baino lehen, eta 15/1999 Lege Organikoan, abenduaren 13koan, Datu pertsonalen babesari buruzkoan, jakinarazi behar dizugu, formulario hau betetzen baduzu, zure datu pertsonalak 2080561211 inskripzio kodeko fitxategi batean sartuko direla. Enpresak eta haren bazkideek zerbitzu interesgarriak eskaintzeko eta emateko tratatuko dira zure datuak, bai eta webgunean egiten diren aldaketen berri emateko ere.\nHalaber, jakinarazten dizugu zure datu pertsonalak erabiltzeko, zuzentzeko eta haien aurka egiteko eskubidea duzula. Horretarako, bidali mezu bat info@carnevasca.com helbidera gai honekin: “Aldizkariaren harpidetza utzi nahi dut". Postaz ere egin dezakezu: Los Olmos etorbidea 1 - INBISA D-II, 116. bulegoa Gasteiz (Araba) - Espainia.\nHarremanetan jartzeko informazioa:


Google Suite Hezkuntzan - Erabiltzaileak gelditu / ezabatu\nEzabatzea nahi badugu, hau agertuko zaigu:\nHemen, ezabatu nahi dugun kontuaren Driveko dokumentuak (partekatuak dituenak edo guztiak) beste kontu batera eramateko aukera digu. Calenderreko egutegiekin edo Google+ekin ere berdina egin genezake. Ez baditugu eduki horiek gorde nahi, aukera kendu eta listo. Gorde nahi izanez gero, noren kontura transferitu nahi ditugun galdetzen digu behe aldean. Beraz, transefiritu nahi dugun erabiltzailearen helbidea idatzi, eta onartu ondoren, transferitu ditugun erabiltzailearen Drivean karpeta bat agertuko da (ezabatu dugun erabiltzailearen helbidea izango du izena).\nGerta daiteke, ezabatu ondoren damutzea eta erabiltzaile kontua berreskuratu nahi izatea. Berreskuratzeko, Usuarios atalean gaudela, erdian dugun + Añadir un filtro sakatuz Eliminados recientemente agertuko zaigu:\nGutxi dela ezabatu ditugun erabiltzaileak agertzen dira eta sagua gainetik pasatuz eskuinean agertzen den erlojuarekin bereskuratzeko aukera ematen digu. Ezabatu dugun erabiltzaile kontua berreskuratu nahi badugu: Google laguntza\nErabiltzaile bat eten (Suspender) nahi badugu, goran aipatu bezala Suspender usuario sakatuko dugu eta leiho hau agertzen da.\nAurrerago, berriro indarrean jarri nahi badugu, erabiltzailearen kontuan sartu eta sakatuz Restaurar usuario aukeratu.\nGeldi arazi: https://support.google.com/a/answer/33312?hl=es


Silvia, 27 Urte, Bartzelona\nGosea gorroto dut, beraz, karbohidrato gabeko dieta aukeratu nuen niretzat. Lehenengo egunetan beti kostatu zitzaidan berreraikitzea, eta aldi horretan energia falta sumatu nuen. Baina dieta Keto Light Plus erabiltzearekin konbinatzeko aholkua eman ondoren, ondoezik sentitzea ahaztu zitzaidan. Orain kilogramoak erraz joaten dira eta dietak ez du arbuioa eragiten.\nIrma, 25 Urte, Valentzia\nDieta aldatzen eta elikagaietan mugatzen saiatu naizen arren, nire pisua beti itzultzen da. Benetan pisua galtzea lortu nuen dieta zetoan soilik. Gero, 16 kg galdu nituen, eta Keto Light Plus-rekin prozesu hau arazorik eta bigarren mailako efektuik gabe joan zen. Elikagai osagarriak argaltzeko efektua nabarmen hobetu du. Orain nire figura nire lagunen inbidia da.\nBalorazioa Keto Light Plus


Gazteak nagusi Donostian, klima-aldaketaren kontrako manifestazioan\nHernani kalean, martxa hasieran.\n300 bat pertsona manifestatu gara bart Donostian barrena Fridaysforfuture / Juventud por el clima taldeak eta beste hainbat erakundek klima-aldaketaren kontra eginiko deialdiari jarraituz. Gazteak nagusi, kontsigna zahar eta berriak tartekatuz (“Ez dago B planetarik”, “Gure etxean sutan dago”, “Erraustegia ez da bidea” edota “Ni un grado más, ni una especie menos”). Urrats polit bat elkarrekin egin daitekeen bidearen hasieran. Hona hemen bideo bat:\nForu Aldundian pasatzerakoan.\nLa entrada Gazteak nagusi Donostian, klima-aldaketaren kontrako manifestazioan aparece primero en Eguzki Talde Ekologista.


Joko aretoen kontrako manifestazioa deitu dute - Gasteiz - Alea.eus\nJoko aretoen kontrako manifestazioa deitu dute\nAritz Martinez de Luna 2019-06-22 08:00\nJoko aretoen kontra, Judimendin eginiko agerraldia. / Judimendiko Gazte Asanblada\nSan Juan bezperan izango da hitzordua, ekainaren 23an, Judimendi auzoko jaiekin bat eginik.\nDuela bi urte zabaldu zuten Judimendi auzoan joko-areto berria, eta, une horretatik, auzoko gazte asanbladak larritasunez ikusi zuen apustu etxeak herritarren artean "normaltasunez" ikusten hasteko joera.\nGasteizen izaera bereko 30 lokaletik gora daude gaur egun eta herritarren artean eragin dezaketen kalteei buruz kezka azaldu zuten hasiera batetik Judimendi auzoko gazteek. Helburu horrekin, txosten bat landu eta jokoak sor ditzakeen kalteez ohartarazteko liburuxka bat banatzeari ekin zioten auzokideen artean.\n"Jokoak Judimendiko auzo-bizitza arriskuan jartzen" duela salatzen jarraitu dute azken hilabeteotan ere, eta aldarrikapen horri jarraipena emanez, manifestazioa iragarri dute auzoko jaiekin bat eginik.\nAuzokideen artean adikzioa eta menpekotasuna sortzeaz gain, inguruko negozioetan ere eragin kaltegarria duela salatu nahi dute. "Langileak esplotatu" egiten dituela azaldu dute asanbladatik. "Ia 24 orduz zabalik" egoten direla esan dute, eta prezio baxuen eraginez "konpetentzia desleiala" egitea ere egotzi diete.\nEragin kaltegarri horiek onargarriak ez direla ezagutarazteko eta "auzoa hiltzera kondenatuko duen enpresarik" nahi ez dutela argi uzteko, ekainaren 23an, 19:00etan, Sefarad plazatik abiatuko den manifestazioarekin bat egiteko deialdia egin dute.\nKirol profesionalen babesletzak, telebista eta online bidezko iragarkien erabilera neurgabeak eta beste zenbait faktorek apustu etxeen inguruan piztu duten kezka gero eta nabariagoa da gizarteko esparru ezberdinetan.\nSektore ezberdinetatik, negozio "arriskutsu" horren kontrako zenbait neurri ezarri dira azken hilabeteetan. Esate baterako, ETB-k 2020 urtetik aurrera apustu-etxeen iragarkirik jarriko ez duela iragarri du, eta Real Sociedad futbol taldeko bazkideen %86ak apustu-etxeen publizitatea elastikoetan ez jartzearen alde azaldu ziren zuzendaritzak deitutako bozketa batean.\nGurean ere, badira zentzu horretan ematen ari diren pausu batzuk, eta hain zuzen pasa den maiatzaren 30ean Gasteizko Udalak "Gazteak eta ausazko jokoak, aurre egiteko erronka bat" izeneko txostena argitaratu zuen.\n2018ko azaroaren eta 2019ko maiatzaren artean, Asajer elkartearen laguntzarekin, azterketa bat garatu du Udalak egoerari buruzko hausnarketa bat egin asmoz eta horrela "etorkizunerako ekintzak planteatu ahal izateko" bideak ematen ari direla adierazi dute. Irati Sierra, Iñigo Perez eta Hector Garcia de Salazar ikertzaileek azken sei hilabeteetan egin duten lanketari esker, gazteek "jokoan" aritzeko arrazoiak eta zergatiak ikertu nahi izan dituzte. Gainera adin-tarte, auzo eta beste zenbait baldintzen araberako neurketak egin nahi izan dituzte.\nTxosteneko ondorioek jasotzen dutenaren arabera, Gasteizko kasuan jasotako datuak, antzeko beste txosten batzuetako emaitzek adierazitakoa baino pixka bat apalagoak dira. Halere, kezkarritzat jotzen dute jokoan aritzen diren horietariko asko adin-txikikoak izanik hasi direla jarduera horretan.\nAuzo ezberdinen artean ez da bereizketa nabaririk antzeman. Baina argi utzi nahi izan dute krisialdi aurretik "ondo pasatzeko" arrazoia nagusi zen bitartean, gaur egun "dirua irabazteko" jokatzen dutenen kopuruak gora egin duela. Aipagarria da ere, nerabeen artean, etxean beraien gurasoak jokoan ikusi izan dituztenek, apustuak egiten hasteko joera are nabariagoa dutela. Orokorrean, baldintza bereizgarri batzuk egon badaitezke ere, edozeini eragin diezaiokeen arazoa da.\nEgindako ikerketan jokoak sortzen duen menpekotasuna identifikatzeko zenbait faktore agerian geratu dira elkarrizketatutako gazte eta nerabeen artean. Motibazioen artean, "dirua irabazteko" arrazoia da aipatuenetakoa, eta kasu horietan kirol arloko apustuak dira ohikoenak. "Egoeraren gaineko kontrola" dutela sentitzeak, "emaitzak aurreikusteko ahalmena" dutela sinisteak eta "galerak berreskuratu" ditzaketela pentsatzeak, menpekotasun sintomatzat jo daitezke.\nHortaz, prebentzio lana ezinbestekotzat jotzen da argitaratu berri den txostenean, eta zenbait neurri zehatz ere jaso dituzte: adin-txikikoen joko eragozteko blokeo sistemak ezartzea, jarrera kritikoa sustatu eta aurreusteak puskatzen lagunduko duen kontzientziazio kanpainak abian jartzea, nerabeen testuinguruko faktoreak aintzat hartzea edota publizitateak igortzen dituen mezu positiboak neurtu eta ekar ditzakeen arazoak ere azpimarratzea esate baterako.


Ostiralean jokatuko da Arantzan 2019ko Nafarroako Eskolarteko Txapelketa — Bertsozale Elkartea\nOstiralean jokatuko da Arantzan 2019ko Nafarroako Eskolarteko Txapelketa\n14 eta 18 urte bitarteko hamabost bertsolari gaztek hartuko dute parte ostiral honetan, apirilak 5, Arantzan jokatuko den Nafarroako Eskolarteko Txapelketako 33. edizioan. Arantzako eskolan izango da saioa, 18:30etatik aurrera, doako sarrerarekin. Ondoren, merendua izango da, bai eta parte hartzaileentzako egonaldia ere, Arantzako aterpetxean bertan.\nAmaia Lasheras (Barañain), Ane Telletxea (Lesaka), Beñat Astiz (Barañain), Bittori Elizalde (Iruñea), Ekain Alegre (Altsasu), Ekhiñe Zapiain (Bera), Enma Murillo (Barañain), Etxahun Azkarraga (Etxalar), Idurre Villanueva (Barañain), Iratxe Muxika (Lesaka), Lide Arrieta (Iruñea), Olatz Bados (Altsasu), Uxue Mesa (Lesaka), Xabat Illarregi (Leitza) eta Zuhara Zaratiegi (Barañain) dira Nafarroako eskolarteko txapelketako 33. edizioan kantatuko duten hamabost bertsolariak.\nJosu Sanjurjok aurkeztuko du saioa eta Saioa Mitxelena, Julen Zelaieta eta Amaia Telletxea izango dira saioko epaileak.\nParte-hartzaile guztiek honako lana egin behar dute:\nGai orokor bati kopla edo bertso bana (gehienez 5 puntukoa)\n4 oinak emanda bertso bana\nHitza gaitzat hartuta kopla edo bertso bana (gehienez 5 puntukoa)\nHortik sei bertsolari sailkatuko dira bigarren fasera:\nBinaka, gaia emanda, bina bertso zortziko txikian\nBinaka, gaia emanda, hiruna kopla\nAzkenik, bi bertsolari pasako dira buruz burukora (kartzela):\nGaiari bertso bat\nLan guztiak eginda puntu gehien biltzen dituen bertsolariak jantziko du aurtengo txapela. Txapelketako lehenengo bi sailkatuak, gainera, ekainaren 8an Saran jokatuko den Euskal Herriko Eskolartekorako sailkatuko dira, Nafarroako ordezkari gisa.\nSaioa 18:30ean hasiko da Arantzako eskolako soinketa gelan. Sarrera doakoa da, eta saioa amaituta merendua izango da. Horren ostean, gainera, parte hartzaileentzako egonaldia izango da Arantzako aterpetxean.\nHamabost bertsolari gazte ariko dira aurtengo Nafarroako Eskolartekoan.


Zaloa Urain: <i>'musikea da gure askatasuna' </i> - bizkaie.biz\nBarriketan III. urtea // 83. zenbakia\nZaloa Urain: 'musikea da gure askatasuna'\nEibarreko Kokein taldeak 'Lotuta egon arren' diskoa plazaratu barri dau, taldearen bigarrena. Urtebeteko lanaren frutua da diskoa eta intimidadetik gai sozialagoetara, protestara egin dau salto taldeak, zeozelan askatasunaren aldarrikapena eginaz.\n4.- Urtebetean 60 kontzertu baino gehiago emon ostean, aurten marka hori bardintzea edo gainditzea izango da asmoa...\n6.- Diskoan pare bat kolaborazino izan dozuez, horreetako bat produkzino beharraz arduratu dan Rafa Rueda...\nKokein taldearen kontzertuak:\n- 2004ko zemendiaren 12an, Baionako Xilko Ostatuan.\n- 2004ko zemendiaren 13an, Zeberioko Udal Aretoan.\n- 2004ko zemendiaren 19an, Gernikako Musutruk Aretoan.\n- 2004ko zemendiaren 20an, Mutrikuko Subeltz Tabernan.\n- 2004ko zemendiaren 26an, Elorrioko Gaztetxean BAD SOUND SYSTEM taldeagaz batera.\n- 2004ko abenduaren 2an, Gasteizeko Gora Tabernan.\n- 2004ko abenduaren 4an, Durangoko Plateruena Kafe Antzokian TXUMA MURUGARRENegaz batera.\n- 2004ko abenduaren 11n, Getariako Ketarri Tabernan.\n- 2004ko abenduaren 18an, Lasarten, PAMEegaz batera.\n'Lotuta egon arren', Kokein taldearen 2. diskoaren azala\nLotuta egon arren diskoaren aurkezpena\nZaloa Urain zuzenean


Dokumentuak eta jakinarazpenak jasotzeko zerbitzuak | Consumer\nDokumentuak eta jakinarazpenak jasotzeko zerbitzuak\nPostontzi elektronikoak konponbide egokia izan daitezke informazio eta jakinarazpen ziurtatuak jasotzeko\nEgilea: Antonio Delgado 2011-ko apirilak 12\nImagen: Alan Stanton\nHerritarrek postontzia zure helbideko posta elektronikoari buruzko dokumentu ugari Administrazioarekin, enpresekin eta beste zerbitzu batzuekin duen harremana kontratatu dutenak. Horixe da laburpenen kasua. banketxeak, fakturak, ordainketen frogagiriak, zitazioak eta jakinarazpenak, nominak edo kontratuak, besteak beste. Al lekualdatu dokumentu horien edukia Interneten beharrezkoa da arlo honetan berme batzuk ematen dituzten plataformetara jotzea segurtasuna eta konfidentzialtasuna, konexioak seguruak eta protokoloak zifratua informazioa. Kasu horietan, postontzi elektronikoak irtenbide egokia dira jakinarazpenak eta dokumentu ziurtatuak jasotzeko.\n2003az geroztik, Espainiak baliabideak erabiltzeko legeria du telematikoak jakinarazpen ofizialak kudeatzeko, ordez bestelako agiri fisikoak. Horregatik, batzuk sortu dira erabiltzaileek “postontzi elektronikoa”, dokumentu hauek jasotzeko legezko ondorioetarako eta postaz jasotzen badituzte.\nZerbitzu horien eta plataformen arteko aldea dokumentuak diskoetan gordetzeko esparru birtual gogor bat eskaintzera bideratuta daude teknologikoa eta segurtasunekoa dokumentuen zaintzan. Hau da, lege eta lege aldetik hartutako jakinarazpenek erabateko balioa dutela bermatzen duten zerbitzuak dira.\nInternet Eusko Jaurlaritzaren laguntzarekin sortutako plataforma da, eta Espainian bizi den pertsona fisiko edo juridiko orori postontzi bakarraren doako zerbitzua, gune birtual batekin dokumentuak modu seguruan gordetzea, kutxa gotor gisa elektronika. Herritarrek edozein gorde dezakete segurtasun-protokolo batzuen araberako dokumentazioa estandarizatuak. Enpresei eta erakundeei aukera ematen die Internetek erabili zerbitzu hau jakinarazpenak honela bidaltzeko: telematika bidez erabiltzaileei. Beste abantaila bat ere badu: legezko froga-balioarekin.\nAlta emateko erabiltzailea, da indarrean dagoen ziurtagiri digitala edo IFZ eduki behar da. Nahiago baduzu, NAN bidez identifika zaitezke elektronikoa. Jakinarazpen elektronikoetarako, Dokumentuak erregistro telematiko bat du dokumentu horiek, baldin eta elektronikoki sinatuta badaude, eta baliozkotuak.\nHelbide elektroniko bakarra\nJakinarazpen telematikoak jasotzeko, beharrezkoa da segurtasun- eta konfidentzialtasun-berme batzuk ematen dituzten plataformak izatea.\nJasotzeko beste aukera bat administrazio publikoen jakinarazpen ofizialak Espainian Zuzendaritzaren erabilera da Elektronika Bakarra, Administrazioak ematen duen zerbitzua publikoa, Correos on line-rekin batera. Tresna honi esker, edozein pertsona fisiko edo juridikok onartzen ditu jakinarazpenak edo errefusatzen ditu, era berean ohiko postaz jasoko balitu. Hauen artean: atxikitako erakundeak administrazio desberdinak dira zentralak, ministerioak, udalak eta tokiko erakundeak, enpresa publikoak eta unibertsitateak.\nHau erabili ahal izateko zerbitzua doakoa, erregistratu egin behar da ziurtagiri digitala edo NAN. Gainera, erabiltzaileek nahi duten prozeduretara borondatez harpidetzea bide honetatik hartzea. Helbide elektroniko horretan erregistratzeak ez du esan nahi jakinarazpen guztiak, besterik adierazi ezean, administrazioaren zerbitzu honen bidez bidaltzen direnik.\nBeste ekimen pribatu batzuek, besteak beste, fakturak eta jakinarazpenak ostatatzea eta jasotzea babesten dute. Twindocs on line artxibategia da, erabiltzaileek garrantzitsutzat jotzen dituzten dokumentu guztiak, pertsonalak nahiz ofizialak, gordetzeko. Zerbitzu horrek 0,99 euroko kostua du hilean, edo 9,99 eurokoa urtean, urtean behin ordaintzen bada, eta gigabyte bateko tartea eskaintzen du informazioa disko birtual batean gordetzeko. Dokumentuen pisu digitala ezin da izan hogei megabyte baino handiagoa.\nBesteak beste ezaugarriak, Twindocs-ek dokumentuak formatu bihurtzeko web-tresna bat du PDF, baita multzokatzeko aukera ere, sortu kategoriak honetarako: bidalitakoak ordenatzeko edo hartu izanaren agiria eskatzeko. Behin erabiltzailea erregistratuta, hainbat enpresa eta erakunderekin dokumentazioa Twindocsek akordio bat du.\nEntitate igorle bakoitza informazioa erabilera-baldintzak zein diren eta bidaliko diren dokumentu-motak, halako moldez non batzuetan kasu batzuetan, bidalketa elektronikoak papera ordezkatzen du, eta, beste batzuetan, entitateak dokumentuak bi kanaletatik bidaliko ditu, hau da, kopia elektroniko bat Twindocs-era eta erabiltzailearen posta elektronikora.\nPostontzi elektronikoak atzerrian\nInguruko beste herrialde batzuetan ere bai Helbide elektronikoaren antzeko zerbitzu publikoak gaitu dira. Bakarra eta Fiska. Horien artean MyPage.no nabarmentzen da. Norvegiakoa; Mycertipost, honetarako Belgikako posta ziurtatua jasotzea; De-Mail, Alemaniako Correos-ek eta Alemaniako Gobernuak bultzatua; Frantziako Mon.service.public.fr; edo Danimarkako e-Boks. Europako Batasunetik kanpoko beste herrialde batzuk, hala nola Singapur, antzeko zerbitzuak dituzte, hala nola My.eCitizen.\nkermifikazio digital metaposta-eu NAN elektronikoa notificaciones-eu postontzi elektroniko twydocs\nJaiotza eta ezkontza ziurtagiriak telematika bidez eskuratzen ahalko dira ekainaren 1etik aurrera\nLinEx 2010 software librearen bertsio berriak administrazio elektronikoa gauzatzeko euskarriak ditu


Nafarroako Gobernuak Done Jakueren Bide barneratzaileagoa eta jasangarriagoa nahi du 2021eko Done Jakue Urteari begira - 10/06/2020\n2020ko eka. 10ko prentsa-oharra\nNafarroako Gobernuak Done Jakueren Bide barneratzaileagoa eta jasangarriagoa nahi du 2021eko Done Jakue Urteari begira\nBideak zeharkatzen dituen erkidego guztietako ordezkariek eta Gobernu zentralekoek online jardunaldi batzuetan parte hartu dute, COVID-19ak ibilbidean duen eragina aztertzeko\nErronka handiak datozkio Done Jakueren Bideari COVID-19aren osasun-krisiaren eta herritarren mugikortasunean izan dituen ondorioak direla eta; baita ere, horrez gain, 2021. urteak ibilbide turistiko eta erlijioso horretan seguruenik izanen duen eraginagatik, Done Jakueren Urtea da eta. Bi mugarri horiek erronkak dakartzate Bidea egokitzeari eta eraldatzeari dagokionez; horri buruz jardun dute, gaur arratsaldez Nafarroak antolaturiko online jardunaldi batean, Gobernu Zentraleko ordezkariek eta bideak zeharkatzen dituen erkidego guztietakoek.


FET: FET eta DAE ikastaroa\nFET eta DAE ikastaroa\n◄ Amaiak datuak DAEra igo ditu.\nFET eta DAE ikastaroaren bigarren saioa ►\nAlexander Gabilondo Urkijo - osteguna, 2018(e)ko urtarrilaren 11(e)an, 12:52(e)an\nMezu hau jaso duzu FET eta DAE ikastaroan izena eman duzulako.\nIkastaroa Amaia Herrerok emango du eta nik lagunduko diot administrazioan.\nZentzu horretan matrikulatu zaitut berritetzeguneak duen FET ordutegiak izena duen berritzegunearen Moodle ikastaro batean; hartara bertatik ikastaroaren informazioa jaso, baliabideak eskuratu eta irakasle eta kideen laguntza jaso foroaren bidez.\nOrain arte Berritzeguneko Moodle erabili ez baduzu jakin ezazu bere helbidea hau dela: https://elearning3.hezkuntza.net/013157 eta esteka horretatik zuzen edo berritzegunearen web orriko (http://jaizkibel.net) ezkerreko paneleko Moodle loturatik sartzen ahal zarela. Bertan Ikastaroak > Fet ordutegiak atalean duzu sarrera. Ikastaroa irekia da baina foroan parte hartzeko eta kideekin komunikatzeko identifikatu behar zara. Zure identifikazio izena ikastaroan parte hartzeko eman zenuen posta elektronikoa da eta pasahitza 1234. Nahi izanez gero Moodleko profila editatuta pasahitza alda dezakezu.\nIkastaroak hiru fitxa ditu: foroa -erabiltzeko prest dagoena-, eskuliburuak eta bideo-tutorialak. Kontsultako materiala da baina FET aplikazioaz deus gutxi badakizu komeniko zen Susana Diazen bideo-tutoriala ikuste (40').\nIkastaroa informatika gelan izango da, beheko solairuan. Estu estu egongo gara zeren eta pena ematen zidan matrikula ixtea eta 23 izan arte ez dut itxi. Aforo 17ko da beraz gozo-gozo egongo gara.\nOhar garrantzitsua: ikastaroaren informazioan eskatzen zen portatil bat ekartzea. Hobeto pentsatuta, aplikazioa Windowserako eramangarria edo portablea denez, hobe da USB memoria bat (pen drive) ekartzea; bertan instalatuko dugu eta bertatik exekutatu edo ikastetxeko nahi duzun ordenagailura pasa.\nAsteazkeneko 15:00ak arte, ondo izan.


Inazio Azkarragaurizar: "Josurekin egiten ari direna eskandalagarria da" - Arrasate - Goiena.eus\nInazio Azkarragaurizar: "Josurekin egiten ari direna eskandalagarria da"\nUbane Madera 2014-06-04 14:07\nJosu Uribetxeberria, etxean preso dagoen arrasatearra bisitatzen izan dira Arrasateko Udaleko eta Arrasateko Herri Bilguneko ordezkariak, haren egoerarengatik kezkatuta daudelako. Bisitaren ostean, besteak beste, manifestazio deialdia egin dute ekainaren 13rako Uribetxeberriaren askatasuna eskatzeko, "bere bizitzaren azken fasea duintasunez igarotzen" utz diezaioten, Arrasateko alkateak esandako moduan.\nHorren harira, Inazio Azkarragaurizar alkateak salatu du 17 urte pasatu direla Uribetxeberria atxilotu zutenetik, eta orain arte ez diotela leporatu orain leporatu dioten delitua. Hori horrela, alkateak azpimarratu du epaitu gabeko auzi bategatik, epaitutako guztiengatik baino neurri gogorragoak jarri dizkiotela. Eta horrek, besteak beste, etxe aurrean polizia jarri beharra ekarri duela, alkatearen esanetan, tentsioa areagotuz.\nLegea aplikatzeko eskaera\nGauzak horrela, alkateak Josurekin egiten ari direna "eskandalagarria" dela salatu du: "Ez dugu onartzen Josu etxean espetxeratzea eta bere bizitzaren azken fasea duintasunez igarotzen uztea eskatzen dugu. Aplika diezaiotela legea eta utz dezatela libre, eta berarekin batera gaixorik diren preso guztiak. Beraien eskubidea da".\nEdozelan ere, Uribetxeberria “animoso” ikusi dutela azpimarratu du Inazio Azkarragaurizar alkateak. Eta jakinarazi du gaur egungo egoera politikoarekin lotuta, Uribetxeberriak honako mezua helarazi dietela: "Jarrai dezagula konponbidearen eta bakearen alde egiten, bide onetik goazela".\nInazio Azkarragaurizar alkatearekin batera, Uribetxeberria bisitatzen izan dira Maider Morras, Arrasateko Udaleko bozeramailea, Euskal preso eta iheslarien eskubideen aldeko Arrasateko Herri Bilguneko ordezkari Ramon Urrizalki eta Jabi Uribetxeberria, preso arrasatearraren anaia.\nDenborak ez du etenik, gaixo larriak kalera! Iosu askatu! lemapean egingo dute hilaren 13ko manifestazioa, Arrasaten.\nEnrike Letona: "Pozik gaude, baina mesfidantza puntu batekin"\nGoiatz Arana 2014 eka 19 Arrasate\nJosu Uribetxeberriari baldintzapeko askatasuna eman ziotela jakin eta gutxira egin zituen adierazpenak Arrasateko ezker abertzaleko kide Enrike Let...\nJosu Uribetxeberria aske, baldintzapean\nUbane Madera 2014 eka 18 Arrasate\nEspainiako Auzitegi Nazionalak libre utzi du Josu Uribetxeberria arrasatearra; baldintzapean, hori bai. Auzitegi Nazionalaren esanetan, ezarritako ...\nJosu Uribetxeberriaren askatasuna eskatu dute Arrasateko kaleetan\nTxomin Madina 2014 eka 13 Arrasate\nDeitzaileen arabera, mila pertsona inguru batu ditu "Denborak ez du etenik... Gaixo larriak kalera! Josu askatu!" leloarekin egin duten manifestazi...


Semana-Europea-Movilidad-2019 - Iraunkortasuna - UPV/EHU\nPraktikak eta GrALak GIH eraginarekin\nUPV/EHUk Mugikortasunaren Europako Astean parte hartuko du “Oinez elkarrekin!" lelopean\nUniversidad del País Vasco/Euskal Herriko Unibertsitateak beste urte batez hartuko du parte Mugikortasunaren Europako Astean. Aurten, irailaren 16tik 22ra bitartean burutuko da ekimen hau "Oinez elkarrekin!" lelopean.\nAurten, gai nagusia Oinez eta Bizikletaz segurtasunez ibiltzea da. Gai honen bitartez, Europar Batasunak azpimarratu nahi du mugitzeko bi forma hauek gure osasunerako, ingurumenerako eta gure ekonomiarako dituzten onurak.\n2019ko irailaren 17a eta 19a\nTokia: Nieves Cano kalea (ikasgelategi aurrean)\nAire zabaleko stand batean jarriko da, karpa batean. Interesatuta dauden guztiek eraman dezakete beren bizikleta mekanikari batek diagnostikoa egin dezan. Mekanikariak txartel bat entregatuko du, aurkitutako okerrak jasoz eta mantentze lanetarako hainbat gomendio emanez.\nStandean erremintak ere izango dira, hala nahi duenak bere bizikletan konponketatxo errazak egin ditzan.\nStandak informazioa izango du, baita ere, bizikleten borondatezko erregistroari buruz eta argiztapen eta lapurreten aurkako gailuez.\n2019ko irailaren 16tik 22ra bitartean\nOinez ibiltzera eta eskailerak erabiltzera gonbidatzen dituzten (Beste leiho bat zabalduko du)kartelak (pdf ,546 Kb) jarri dira, osasuna eta energía aurrezteko onurak aipatuz. (Abre una nueva ventana)\nEskaileral erabili: Liburutegi Nagusian\nOinez iblili: campus osoan\n“Why We Cycle” film dokumentala\nTokia:Liburutegi Nagusia (Hitzaldi Aretoa)\n“Why We Cycle” film dokumentalaren proiekzioa. Filmean zehar, aditu talde batek Herbehereetan dagoen bizikletaren kultura aztertzen du. Ondoren, mahai-inguru bat bideratuko da.\n2019ko irailaren 17a eta 18a\nGipuzkoako Campuseko Errektoreordetzak eta Kalapie Hiriko Txirrindularien Elkarteak stand bat jarriko dute Ignacio Mª Barriola Zentroko arkupeetan irailaren 17an, eta Oñati plazan, irailaren 18an, 10:00-13:00 orduetan.\nBertara hurbiltzen diren pertsonek aukera izango dute beraien bizikletak konpontzen ikasteko, baita hiriko bidegorri, bizikleten lapurreta saihespena ala bizikletarentzako osagarrien inguruko gomendio baliagarriak jasotzeko ere.


Sin categoría | Bai Horixe - Bizargorri\nJesus Mari Mendizabal Miércoles, 19 julio 2017, 07:57\nBidasoako mugaren alde biotan ez gabiltza supermerkatuen eskasian. Horietako batean, kutxazain neska gazte batek, egungo moda berdea dela-eta, kargu hartu zion atso bezero bati, esanez alegia, erosle bakoitzak bere zakutoa ekarri beharko lukeela ondo bidez, plastikozko poltsak ez direlako batere onak ingurumenerako; ekologia kakazten ari omen zela, kakazten oso. Atsoak, barkazio eske, aitzakia agertu zion, […]\nJesus Mari Mendizabal Miércoles, 12 julio 2017, 07:39\nAdunakoa naiz eta Maritxu dut grazia. Aspalditik. Baina nire bizian oraintsu arte Mari-izu beharko nuen izan izen. Izan ere, txiki-txikitatik ondo handitu arte, ohera sartu naizen aldiro, ate-leihoak ondo itxi, argiak itzali eta loak berehala hartu nauen arren beti, hirurak-laurak aldera esnatu egin izan naiz. Gauero gauero. Eta ez da hori txarrena. Txarrena handik aurrerakoa […]\nJesus Mari Mendizabal Miércoles, 5 julio 2017, 07:47\nDagoeneko konturatuko zinatenez, ene irakurle zintzook, nire bloga diarivascon egon badago, asteazken goizeroko artikuluak ageri ageri dira; baina ez lehen bezala, ZABALIK saileko eskuin-buruko sarrera abantailatsu bista-bistakoan. Nonbait, agidanez, web gunea berritu, eraldatu, egokitu egin dute. Egokitu, auskalo nori zer; zergatik niri izorramen ederra eman didate, izorramen ederra eman didatenez, baiki. Badirudi galtzagorri deabruren bat […]\nJesus Mari Mendizabal Miércoles, 28 junio 2017, 08:18\nNafarroako errege Antso VII.aren denboran, Azkarra deituaren garaietan, 1194-1234, Jaun Nikolas bat ere ibiltzen omen zen gortean, Herensugearen Garaile modura ohoretan izendatua bera. (Ez zen, beraz, Goñiko Teodosio bakarra izan lur nafarretan herensugea menderatu eta odol-hustu zuena, agidanean). Antso Azkarra edo Sancho El Fuerte (bi metro eta hogeitaka zentimetro ba omen zen luze!), errege hura, […]\nJesus Mari Mendizabal Miércoles, 21 junio 2017, 07:53\nBeroa da notizia egunotan euskal herrietan. Eta berotu dira bazterrak eskararekiko ere, itxura batean bederen, gurean denean. Bihar bertan, Guinness errekor saiakera egingo dute Eibarren, «Akebai!» (sic) plataformaren logotipoa eratuz bi mila eta bost ehun pertsonekin; datorren urterako, azaro-abendu, «Baietz hamaika egun euskaraz elkarrekin!» proposamen eregugarria (sic) aldarrikatu berri digute; herenegundamu, igandearekin: «el euskera se […]\nJesus Mari Mendizabal Miércoles, 14 junio 2017, 07:07\nAtseginetan irakurri ditut, arretaz eta irri-murritzez, aurreko asteko egunkari bitan, eliza katolikoaren azken kontuak; Rufino Iraolarenak euskaraz eta Joxe Arregirenak erdaraz. Hego Euskal Herriko gotzain edo apezpikuen azken pastorala da kontu guztien iturri eta hazkurri. Esan nahiko nituzkeen guztiak esateko ez dut hemen tokirik, ezta astirik ere; are gutxiago gogorik. Joxek, besteak beste, dio: «Nazareteko […]\nJesus Mari Mendizabal Miércoles, 7 junio 2017, 07:56\nOnlaine bidez zorrotz zelatatuko omen dituzte gaizkileak Erresuma Batuan. Gaizkileak, ongileak, bakegileak eta deus ere ez egileak: den-denok gaude dagoeneko harrapatuak, antzemanak eta atzemanak; guztiok gaude sarean sareko. Sarea ikusezina bezain ihesezina da. Hona hemen adibide bat. —Arratsalde on. Il Capone pizzeria…? —Ez, jauna. Hau Google Pizzeria duzu. —Barka, mesedez. Zenbakia txarki markatuko nuen, nonbait… […]\nJesus Mari Mendizabal Miércoles, 31 mayo 2017, 07:31\nApezpiku edo obispo, nahi duzun bezala, elizbarrutietan artzapezpikuen azpitik dagoen apaiz burua… Ez dute hemen batere hautsik eta hotsik harrotu Solsona-ko apezpiku Xavier Novell i Gomá-ren hitzek. Agidanez, aitaren figurarik ezarekin, aitaren sinbolo faltarekin, lotu berri du homosexualitatea; esanez, alegia: «Nago ni, mendebaldeko kultura honetan ez ote dagoen aitaren figura sinbolikoki aienatua, lekutua, itzalia; eta […]


Aldundiak 1,5 milioi euro bideratuko ditu landa-bideak hobetzeko - Debagoiena - Goiena.eus\nAldundiak 1,5 milioi euro bideratuko ditu landa-bideak hobetzeko\nMaider Arregi 2021-02-19 15:25\nGipuzkoako Foru Aldundiak landa-bideak hobetzeko 1.500.000 euro bideratuko ditu aurten. Deialdia datozen egunetan argitaratuko da Gipuzkoako Aldizkari Ofizialean, eta udalek zein udalerria baino lurralde eremu txikiagoko toki erakundeek egin ahal izango dituzte eskabideak.\nAldundiaren LandaGipuzkoa proiektuaren baitan kokatzen da ekimen hori, eta helburutzat du lurralde oreka sustatzea, foru erakundeak Gipuzkoa desberdintasunik txikieneko Europako lurralde bilakatzeko egindako apustuaren barruan.\nLaguntza horien helburua da landa-eremuetako biztanleen bizi kalitatea hobetzea eta lehen sektorearen garapena bultzatzea, irisgarritasuna eta garraioa orohar hobetuz, eta nekazaritza-azalerak hobeto ustiatzea ahalbidetuz. Besteak beste, honako lan hauek egingo dira: landa-bide berriak eraikitzea, lehen asfaltatzea edo hormigoiztatzea; landa-bideak konpontzea, egokitzea eta hobetzea nekazaritza-ustiategietarako; eta horietarako sarbideak seinaleztatzea. Eskaerak 20 egun balioduneko epean aurkeztu ahal izango dira, deialdia GAOn argitaratzen den egunetik zenbatzen hasita.\n3.360 kilometro bide\nIaz, pandemiak eragindako aparteko gastuak zirela-eta, landa-bideen deialdia bertan behera utzi behar izan zuen Aldundiak krisiak lehen sektorearen jarduera ekonomikoan eragindako beharrei erantzuteko. Aitzitik, 2019an, udalek eta toki erakunde txikiek guztira, 3.229.313 euroko inbertsioa egin zuten, eta Gipuzkoako Aldundiak 1,6 milioi euro bideratu zituen deialdi horretara. 2019an, 65 udalerri eta toki erakundetako 72 proiekturi eman zitzaien laguntza, eta landa-bideen 67 kilometro berritu edo asfaltatu ziren.\nGuztira, gaur egun, erabilera publikoko landa-bideen 3.360 kilometro inguru ditu lurraldeak. LandaGipuzkoa proiektuaren xedea da oinarrizko azpiegiturak –bideak, edateko ur publikoa eta saneamendua– mantentzea eta hobetzea, arrakala digitala murriztea banda zabal ultra-azkarra hedatuz, jarduera erakartzea, gizarte zerbitzuak optimizatzea, despopulazioa saihestea, etab.


Kilometroak salgai daude 380 eurotan - Elgeta - Goiena.eus\nKilometroak salgai daude 380 eurotan\nLarraitz Zeberio Lekuona 2007-02-16 22:43\n12 euroren truke Korrika laguntzaile egiteko aukera dago Haizean, Espaloian eta Elgetako gaztetxean.\nHilaren 14an, eguaztena, egin zen Elgetan Korrikaren etorreraren gaineko lehenengo bilera. Euskararen aldeko lasterketa martxoaren 25ean, domeka, igaroko da herritik. Goiz etorriko da Korrika, 08:30ak aldera. Kontuan hartuta egun berean Intxortako Atea izeneko ekitaldia dagoela aurreikusita herrian batzordean erabaki zen martxoaren 25ean herri gosaria besterik ez egitea.\nEkitaldi potoloak hurrengo egunerako, martxoaren 26rako utziko dira, besteak beste, Korrika Txikia.\nKorrika batzordea martxoaren 26an zein ekitaldi egin aztertzen ari da. Ziurrenik umeei zuzendutako ekintzak izango dira. Hurrengo bilera martxoaren 1n egingo da, 19:30ean udaletxean.\nKorrikak bost kilometro egingo ditu Elgetan. Kilometroak dagoeneko salgai daude 380 eurotan. Korrika batzordeko kideek herriko elkarte eta lantokietara joko dute datozen egunotan ahalik eta diru gehien batzeko.\nElgetako Udalari ere dirulaguntza handiagoa eskatzen zaio. Duela bi urte 3.000 euro eman zituen Udalak eta aurten 1.000 euro besterik ez ditu eskaini. Korrika Batzordean kopuru hori txikiegia dela baloratu da.


Oilasko-pastela hostopilarekin | Consumer\n250 g de hostorea xafla hoztuetan\n250 g de oilasko-bularkia\n150 g de tipula\n100 g de perretxikoak edo txanpiñoiak\n100 g de pipermorro gorri\n150 g de etxeko tomate-saltsa\n30 g de Edam gazta\n1 ud de hostorea laberatu aurretik marrazteko arrautza\nBarazkiak, perretxikoak eta txanpinoiak zuritu eta garbitu. Guztiak juliana eran mozten ditugu, eta zartagin batean oliba-olio koilarakada batzuk, tipula, piperrak, baratxuri-hortza eta perretxikoak salteatzen ditugu. Erdi kozinatuta daudenean, atera zartaginetik eta xukatu sukaldeko iragazki baten laguntzaz, zuku guztiak kendu eta hostorea hezetu gabe.\nOilasko-bularkia dado txikitan zatitu, barazki salteatuekin eta xukatu batzuekin nahastu, gatza eta piperbeltz zuria jarri eta gorde.\nHar dezagun tarta biribil desmuntagarriko molde bat, labe-paperez forratu eta bertan hostopil-plantxaren erdia jarri. Berdurak eta oilaskoa nahastu, eta tomate saltsa koilarakada batzuk gainetik eta Edam gazta gazta bota.\nHostorearen beste erdiarekin estali, itxi eta pastela itxi, azala arrautza irabiatuarekin margotu eta labean laberatu 60 minutuz 180 ºc-tan. Gorritu eta prestatu ondoren, moldea labeko sareta batera atera, eta hoztu aurretik hoztu arte itxaroten dugu. Moldea hotza dagoela ikusten dugunean, moldea, kontuz, pastela desmoldatuz, buelta emanez.\nIdeia bat: tarta desmuntagarriaren moldea erabili beharrean, beste tarta mota batzuk erabil ditzakegu, adibidez, plumcake moldea, edo biribilkia beheko erretilua desmuntatzeko, eman nahi dugun formaren arabera.\nKaloriak 440 22%\nGantz asea 10g 49%\nHostore-orea askotariko errezetak egiteko erabiltzen da. Nutrizioaren ikuspegitik, karbohidratoak nabarmentzen dira, eta horrek energia ugari ematen du: burdina, kaltzioa, zuntza, potasioa, iodoa, magnesioa, zinka, B3, B9, D eta E bitaminak. Perretxikoz betetzen da, balio biologiko handiko proteinetan aberatsa den elikagaia, fosforoa, burdina eta potasioa izateaz gain. Perretxikoak sodio gutxikoak dira, eta, halaber, sufrea, manganesoa edo boroa bezalako oligol-iturri bat. Oilaskoak, berriz, proteinak ematen dizkio errezetari, azukre gutxiko elikagai bat da, gantz gutxikoa. Kaltzioaren, burdinaren, zinkaren, magnesioaren eta B5, B9, B12, C eta K bitaminen iturri da. Piperrek platera biribildu eta ezaugarri bikainak dituzte; besteak beste, A, C eta B3 bitaminak eta mineralenak (kaltzioa, burdina, magnesioa eta potasioa).


Online Irakaskuntzarako Tresnak - eCampus - UPV/EHU\nOnline Irakaskuntzarako Tresnak\nIrakaskuntza Digitarako Tresnak\n1. Kamera Birtuala\n2. Pantaila Grabatzeko. Screen Cast\n3. Bideo Editoreak\n5. Ikasleekin elkarreragina\n6. Irudien bankoa\nZure ordenagailuak kamera edo mikrofonorik ez badu, hemen azaltzen diren doako aplikazio bat instalatuz zure ordenagailuak mugikorraren kamera edota mikrofonoa antzeman eta erabili ditzake bereak izango balira bezala.\nAndroid gailuetarako eta Windows edo Linux erabiltzen duten ordenagailuetarako. Mugikorrean aplikazio bat eta ordenagailuan beste bat instalatzea eskatzen du.\niOS gailuetarako (iphone, ipad) eta Windows edo MacOS erabiltzen duten ordenagailuetarako. Mugikorrean aplikazio bat (NDI®|HX Camera) eta ordenagailuan beste bat (NDI Virtual Input) instalatzea eskatzen du.\nUPV/EHUko bideokonferentzietarako (webinar) tresna da. Saioak grabatu eta aplikazio eta pantailak partekatzeko aukera eskaintzen ditu. eCampus zerbitzuaren web orrian informazio zabala aurkitu daiteke (eskuliburu, bideotutorialak…)\nBideo tutorialak egiteko tresna da, batez ere, screencast eta aurkezpenen (adb. powerpoint) kontaketa bidez (MS Powerpoint-entzat plugin-a dakar). Bideo ediziorako gunea intuitiboa eta egonkorra da eta grabaketak burutzeko funtzionalitate ugari ditu.\nTresna hau EHU appstore-n aurki daiteke, baina erabili ahal izateko beharrekoa da ordenagailu korporatibo batetik UPV/EHUko VPN (Sare pribatu birtuala)-ra konektatuta izatea. (Camtasia birtualizatu hau windows-entzat soilik).\nInstalaziorik behar ez duen bertsio murriztu bat bada, CamStudio Portable izenekoa (windows-entzat soilik). Probatarako bertsioa eskuragarri dago, zeina dohainik den lehen hilabetean.\nTresna hau erabiltzea gomendatzen da. Informazio zabalagoa Camtasia-ren web.\nArbel bat simulatzen duen tresna da baina Podcast bezala izendatzen dituenak egiteko aukera ere eskaintzen du. Hau da, mahaigaina eta bertan azaltzen den guztia grabatu, ahotsa baita, irudietan markak egiteko aukera etab. Youtube-ko kanal batera segidan igotzea baimentzen du, horrela egin ezean, ordenagailuan bertan uzten duelarik (mahaigainan).\nOso erraza erabiltzeko.\nGomendatua. Informazio zabalagoa web orrian.\nOpensource eta multiplataforma motako tresna. Besteak beste ondoko aukerak eskaintzen ditu: screencast grabaketak, aurkezpenen azalpenak, bideo harrapaketak eta streaming bidezko emankizunak. Programa oso eta mugarik ez duena da.\nDoakoa funtzionalitate guztiekin. Ez du ur marka bere barne hartzen. %100\nInstalazio eta oinarrizko erabilerari buruzko eskuliburua (gastelaniaz)\nBideotutorial 2 gaztelaniaz\nKurtsorearen kokapena nabarmentzeko aukera, sistemaren audioa grabatzeko aukera (Windows) eta Webcam-a txertatzeko aukera ematen ditu. Intuitiboa eta erabilerraza da, baina bertsio askean funtzionalitate gutxi ditu. Lortutako emaitza doako bertsioan ezin daiteke editatu, baina argitaratu nahi den atala aukeratzea posible da.\nDoakoa, baina ordaindutako bertsioa baino funtzionalitate gutxiagorekin. Bideoetan ur-marka bat azaltzen da. Gehienez 15 minututako grabazioak.\nTresnaren beraren tutorialak (PRO bertsiorako soilik)\nPantaila grabatzeko tresna oso erraza da, baina oso eraginkorra eta erabiltzeko erosoa.\nBideo editorea. Screencast egiteko aukera ematen du.\nLizentzia honek 129$ balio ditu. Probetako bertsioa deskarga daiteke hilabetean zehar. Bideoetan ur-marka bat azaltzen da.\nChrome pantailarako grabagailu doakoa. Ez da deskargarik behar. Bideoak grabatu, editatu eta partekatu segundotan. Bideoak zure Google Drive-ra eraman daitezke.\nDoakoa, baina ordaindutako bertsioa baino funtzionalitate gutxiagorekin. Gehienez 5 minututako grabazioak.\nOso erraza erabiltzeko\n(Beste leiho bat zabalduko du)Manual de Acceso a EHU appStore (pdf ,296,00 Kb)\n(Beste leiho bat zabalduko du)Open Broadcaster Studio: Eskuliburua (pdf ,609,61 Kb)\n(Beste leiho bat zabalduko du) VPN sare pribatu birtuala (sare korporatibora urrunetik sartzeko zerbitzua)\n(Beste leiho bat zabalduko du) Manual de Acceso a EHU appStore\nBideo editore honek bideo zatiak antolatzeko, ebakitzeko, abidadura aldatzeko, transizioak gehitzeko aukera eskaintzen du.\nDoakoa (askotan instalatuta datorrena). Instalatzeko aurretik Windows Essential "paketea" deskargatu behar da- beste tresna guztiak bazter daitezke, irudi galeria izan ezik.\nDoakoa (askotan instalatuta datorrena). Instalatzeko aurretik MacOS\nLizentzia honek 129$ balio ditu. Probetako bertsioa deskarga daiteke.\nBideo editore aurreratua. Ebakitzeaz gain, edizio landuagoa behar baduzu (hainbat bideo trantsizioekin nahastea, audioa ateratzea edo aldatzea, gortinak edo sintoniak gehitzea, goiburu finko bat txertatzea, bideoaren zatiak bizkortzea, bideoa ikusten duzun bitartean audioa "bikoiztea", etab.) tresna egokia da.\n“Ikasteko kurba” ez da leuna, baina erabiltzaile komunitate zabala dago, eta oso erraza da egin nahi duzun operazio zehatz bakoitzerako tutorialak aurkitzea. Doakoa- Kode irekia.\nUPV/EHUko bideokonferentzietarako (webinar) tresna da. Saioak grabatu eta aplikazio eta pantailak partekatzeko aukera eskaintzen ditu.\neCampus zerbitzuaren web orrian informazio zabala aurkitu daiteke (eskuliburu, bideotutorialak…)\nBBCUltrarako bideo konferentziarako tresna alternatiboa.\nBideotutoriala 1 (gastelaniaz)\nBideotutoriala 2 (gastelaniaz)\nKomunikazio tresna eta txatetarako.\nBideo Konferentziak, Web Konferentziak, Webinars\nDoako bertsioa: gehienez 40 minututako saioak.\nRecording a PowerPoint & Video\nRunning a meeting & Screen Sharing\nHow to use Zoom for Remote and Online learning\nZer da Webinar bat eta zertarako balio du?\nKlase edo hitzaldi batean interakzioa gehitzeko aukera eskaintzen du. Oinarrizko bertsioa doakoa da. Irakasleak bakarrik eman behar du izena. Interakzioak denbora errealean egon daitezen diseinatuta dago, bai ikasgelan bai ikasgelaz kanpo. Ikasleen interakzioak mugikorrarekin egiten dira.\nTaldeekin bideoak grabatu eta partekatzeko aukera eskaintzen du.\nTodos los contenidos se publican bajo la Licencia Pixabay, que los hace seguros para usar sin pedir permiso o dar crédito al artista, incluso con fines comerciales\nTodas las fotos se pueden utilizar en cualquier sitio gratis. No hace falta mencionar la fuente. Puedes modificar las fotos.\nGratis para uso personal o comercial con atribución.\nLa versión Premium (de pago, 9 euros al mes, puede ser solo un mes) no hace falta incluir atribución.\nfotos, iconos y PSDs\nLa versión Premium (de pago ) no hace falta incluir atribución.\nAzken aldaketaren data: 2021/09/29


Gezurtiak biluzteko aztarnak | barretartia\noctubre 28, 2016 · de barretartia\t· en Entzuteko, Irakurtzeko.\t·\nHona hemen urriaren 27an Euskadi Irratiko FAKTORIA saioan egin dudan kolaborazioaren gidoia, irudiak eta loturak. Datorren astean gehiago!\nEntzun saioa hemen (10. minututik aurrera)\nIKUS-ENTZUNEZKO ONDAREAREN EGUNA\nGaur ikus-entzunezko ondarearen nazioarteko eguna da. Nik ikustekoa alde batetara utzi eta entzunezkoari egingo diot kasu, ez gaude eta alferrik irratian! Ze ekarpen handia egin duen egiten duen irratiak, ezta Manu? Nik uste irratia modan dagoela, eta bideoak ez duela irratiko izarra akabatu, ez al da ala?\nIzan ere irratiak berehalakotasuna du, irudimena akuilatzen du, enpatia eta gertutasuna sortzen du igorle eta hartzailearen artean. Zenbatek ez ote zaituzte etxeko bezala, Manu!\nIrratigintzaren mugarrietako bat 1938an gertatu zen, ORSON WELLSen Munduen guda irratirako moldatu zuenean. Estralurtarrak New Yorken zeudela esan zuen eta izua zabaldu zen hirian zehar. Hau da, egia zelakoan atera ziren kalera.\nGaur egun batzuetan ere ez dakigu egia edo gezurrak diren mikrofonoan esaten ditugunak, eta horregatik norbaitek gezurra esaten ari dela jakiteko pistak emango ditugu gaur. Esamolde jatorrak ditu euskarak gezurrari buruz:\nBegitarte ederra, isilikako gezurra.\nBozka urte, gezur urte.\nGezurra esan nuen Getarin, ni baino lehenago zen atarin.\nGezurrak, atzea motza\n1. Norbait gezurretan ari zaizunaren zalantza baldin baduzu, begi niniei erreparatu behar diegu. Burmuina gezurretan ari denean zabaldu egiten dira eta. Ados, ez da erreza, badakit, beharbada ez dago argi askorik eta begiak mediamarketeko iragarkiko tipoak baino irekiagoak ditu, baina tira, pixka bat arrimatuz gero, ikusteko moduan.\n2. Elkarrizketa serio batean bapatean hitz egiten ari zaren hori irribarrez edo barrez hasten bada, kontuz! Barre hori urduritasunaren ondorio izan daiteke, eta gainera gezurrezko irribarrea izango da. Begietako zimurrak ez dira benetakoak bezala izaten. Eta asimetrikoa ere bada.\n3. Gezurretan ari denean norbait gehiago ukitzen ditu ilea, burua, sudurra edo kokotsa.\n4. Jakin behar dugu pertsona hori ezkerra edo eskuina den. Ez badu pertsona hori ezagutzen froga hau egin: hartu eskura duzuen zerbait: sagar bat, boligrafo bat edo telefono listina eta bat-batean bota iezaiozue esku batera. Instintuz bere esku onarekin hartuko du. Zer arraiotan zabiltzan galdetzen badizu, esan tiroi bat izan duzula. Eskuina bada (adi, ez eskuindarra), gezurretan ari denean ezker aldera begiratuko duelako etengabe, eta ezkerrak, eskuinera.\n5. Elkarrizketa arrunt batean EZ esatea nahikoa ohikoa da, baina adi! EZ gehiegi esaten dituenak gezurra esaten ari dela adierazi dezake eta. Adibideak: Ez dakizu zein gaizki ez naizen pasatzen ari, ez? Gezur borobila dugu hortxe.\n6. Beste pista bat. Gezurra esaten dugunean begiak askoz gehiago kliskatzen ditugu, urduritasuna dela eta. Hemen kontuz testuingurua, beharbada alergikoa delako, edota izugarrizko hego haizea badago eta hauts guztia begiak sartzen baldin bazaio.\n7. Ez fidatu “zintzoki”, “ egiatan”, “egia da”, “zin dagizuet” eta horrelakoak esaten dituztenek egia esaten ari direla ziurtatu nahi dute. Ba ez ba batere seinale ona. Orain ariketa denontzat: zein lanbidetan erabiltzen dute horrelako hizkera egunero?\n8. Gezurra esaten ari denari (ez bada profesionala, lehen aipatu dugun bezala), zaila egiten zaio besteari aurrez aurre begietara begiratzea. Noski, gezurretan ari bada begi-niniak Doraemonen burua baino handiagoak izango ditu, eta gainera barre urduria aterako zaio eta kliskatzen arituko da begiak. A ze piura! Aurrez aurre begiratzeko moduan!\n9. Adi ere gorputzaren jarrerari. Gezurretan ari garenean gure gorputza aurrerantz joateko joera dauka. Gure elkarrizketatzailea gainera erortzen bazaigu, zalantzarik ez, kalabaza tripontzia baino gezur handiagoa sartzen saiatzen dabil.\n10. Azkenik, beharbada nabarituko dugu beharbada gurekin hizketan ari denari ezpain-gaina izerdi tanta txikiz betetzen zaiola, edo zuzenean Kakuetako ur-jauziak baino ur gehiago isurtzen duela kopeta eta besazpitik, azti ibili!\nBeno, honatx gezurtiaren dekalogoa. Baina orain pentsatzen jarrita, Manu, gezurtia harrapatzeko pista hauetako askok ez al dira norbait gustuko edo maiteminduta gaudenekoen berdinak?\n← Kopilotuaren mandamenduak & auto-gidari motak\nLuis Luziano, euskalkiak eta Ahotsa.eus →


Xabier Leteren funtsa ulertzeko | Kultura | Berria\n'Elurra ikusi dut'\nXabier Leteren funtsa ulertzeko\nEgilea: Xabier Lete. Antologiaren arduraduna: Koldo Izagirre. Argitaletxea: Elkar.\nXabier Lete (Oiartzun, Gipuzkoa, 1944 - Donostia, 2010) zendu zela zazpi urte igaro direnean ikusi du argia Koldo Izagirrek (Pasaia, Gipuzkoa, 1953) osatutako Elurra ikusi dut (Elkar, 2017) antologiak. Elurra ikusi berri garen honetan kasualitatea baino zerbait gehiago dirudi. Laster beteko dira 50 urte Leteren Egunetik egunera orduen gurpilean (Cinsa, 1968) hartatik.\nAntologiaren sarrera oharrean liburua irakurtzeko irizpide batzuk ematen ditu Izagirrek. Abestien hitzak eta poemak elkartu ditu, ustezko bereizketa gaindituz. Kronologikoki daude antolatuta testuak, baina irakurketa dialektiko baterako aukera ere bada, poemak elkarrekin lotzen dituzten zubiak ematen baitira tituluen alboan. Ez da, beharbada, liburu bat irakurtzeko era intuitiboena, baina bada oiartzuarraren poesiagintzan murgiltzeko modu berezia, irudi edo gai batetik tiraka orrietan atzera eta aurrera. Poemen bertsio desberdinak ere lotu ditu zubiz Izagirrek, berrartze eta moldaketetan Leteren bilakaera ageri delarik.\nZalantza sortu zait, ordea, editoreak testuak gaurkotzeko erabilitako irizpidearekin. Dioenez, morfologia eguneratu dute «Leteren kutunak zirenak bere hartan utziz». Berdin gipuzkerarekin, ez naiz koherentziarik topatzeko gai izan. Ziur Izagirrek berak hautu kontziente eta arrazoituak egin dituela baina horiek liburura ez ekarrita zalantza geratzen zaio irakurleari, «Leteren kutunak» zein ziren ez dakienari, behintzat, gaur egun baztertutako forman emandakoak akatsak edo hautuak ote diren. Dena dela, eguneratzen hasita zergatik egin lana erdizka?\nPisu handia du Izagirreren Bederatzi puntuko bat Xabier Leteren oroiz epilogoak. Hautaketari ez baizik Leteren obra osoari eta bizitzari egindako gibel solasa da. Poemak irakurtzen apur bat galduta sentitu naizen arren, hau irakurrita beste era batera ikusi dut antologia, eta baita Lete bera ere. Bertan azaltzen du Izagirrek oiartzuarraren obra lau arotan nola banatzen den: kritiko-sentimentala, gordin-zinikoa, etsi-ukakorra eta mistiko-tragikoa. Bertan ageri dira beste hainbat kontu ere, liburua esku artean nuela etorri zaizkidan galdera batzuk argitzen dituztenak. Izagirrek editatutako XX. mendeko poesia kaierak (Susa, 2000-2002) egitasmoan Leteri eskainitako alerik zergatik ez zen izan, adibidez, edo plagioaren kontu hori, hitz-erdiz han-hemenka entzun baina oso argi esan gabekoa, zertan den. Alde horretatik txalotzekoa iruditzen zait Izagirrek hartutako lana eta zintzotasuna. Leteren ekinbidearen zergatiak ulertu nahirik akusazioarena eta defentsarena egiten du auziotan guztiotan, irakurleari utziz, beharbada, epaile lana.\nLeteren obraren ikuspegi bat ematen zaigu liburu honetan, ez baita obra osoa biltzen duen antologia bat, ez du horretarako helbururik ere, eta poemei beraiei dagokienez hori bota dut faltan, obraren osotasuna bera, edo, eta gehiegi eskatzea da agian, poemak testuinguruan kokatzea, azaltzea. Asegabe utzi nau liburuak, ez baititu galdera guztiak erantzuten, eta agian hori du alde, Lete ulertzen saiatzeko bultzada eta antologia honen edizio osatu baten esperantza eman dizkit, Izagirrek haren funtsa ikertzeko aukera izan ostean horretarako aukerarik eta gogorik badu, noski.


Ausazko Datazio bideo-txata Android-deskargatu\nChat dezakezu milaka pertsonak erabiltzen duten gure bideo-chat Datazio, elkarrizketa, online Dating eta flirting. Erraza eta azkarra da, doakoa eta anonimoa da, online chat-hori da, zer erakartzen azkarrena bideo-txata. Etengabe ari gara lanean sortzeko hobea eta erosoagoa app Datazio aldi baterako. Hemen biltzen ditugu horiek bakarrik jakin nahi duten eta komunikatzeko. Uste dugu, hau da, garrantzitsua delako denean ausazko topaketak izan ziren ikusgai, benetako aurpegiak eta ahotsak entzun ahal izango dira.\nEz dugu baimendu presentzia chatbots eta debekatzeko faltsuak video hitzaldian. Aukeratu ahal izango duzu herrialde batetik zein izango duzu chat denbora eta ezin hobea izan soulful pare. Edo ezagutu ahal izango duzu mundu osoan hautatuz»herrialde guztietan»ausazko topaketa. Azkar bideo komunitate da gaur egun gehiago irudikatzen baino herrialde non aurkitu ahal izango duzu, lagun berriak eta, seguru asko, maitasun berri. Zure ahotsa da, arma indartsuena orduan flirting eta Datazio Bideo-Txata. Baina, batzuetan, bidali ahal izango duzu musu bat, maitasun bat edo mutil bat miresten neska aurpegi alai bat. Askotan hau ezin hobeto islatzen zure sentimenduak eta emozioak. Hau da, batez ere baliagarria denean ari zaren buruz hitz egiten, zarata bat trena autoa edo lasai bat liburu-denda. Beste batzuek ez bezala, ausazko Datazio video hitzaldian, azkar bideo-txata ez du eskatu helbide elektroniko edo telefono-zenbakiak. Noiz azkar bat video chat lotzen duzu ausazko pertsona, hori guztia duzu ezagutzen buruz the story. Besterik ez duzu erabakitzen duzu zer informazioa partekatzeko eta zer jende buruz esan duzu chat. Arauak betetzen bideo-txata, spam edo lizuna portaera gertatzen da eguneroko, asteko egun guztietan. Gure egitekoa da atsegina sortzeko online Dating esperientzia guztiontzat. Hori dela eta, eskatzen dugu gure chat bisitariak bere burua ezagutu simple arauak eta horiek jarraitu denbora hasi online chat. Gure moderatzaileak ez pneumatikoen behaketa txat guztiak eta egun, oraindik ere, spam duten pertsonak erakusteko lizuna edo vulgar portaera bidean beste erabiltzaile. Beti ari gara gure guardia, beraz, ahal izango duzu erraz komunikatzeko ezezagunen bideo-txata. Dezagun utzi gure ausazko Datazio online video chat free. Ez dago harpidetza kuota, ez elite indar, ez kristalak. Beste asko bezala Video Hitzaldian, ez duzu ordaindu edozein opariak azkar Bideo-Txata. Gure ezaugarri guztiak doakoak dira, erabiltzaile bakoitzak eta eskuragarri daude hasieratik. Ez dago ezer gehiago gogaikarriak baino pankarta bat sortu leihoa erdian elkarrizketa da. Agintzen dugu duzula inoiz bat ikusi banner ad gure aplikazioa berriro. Quick Bideo-Txata, besterik ez Duzu, eta zure ausazko laguna agertu dira.\nHau ez oharkabetu duzu komunikatzeko tik\nSentitzen free download eta saiatu bideo txat sarbidea. Ez du luze iraungo eta berehala, ahal dugun bezala harritu duzu aukera amaigabeak ausaz pertsona erantzuteko mundu osoko gure zuzeneko bideo-txata\n← Free Datazio gune emakume atzerritarrak\nDatazio neska-Brasil →


Gobernuak Itoizko eremuan egin daitezkeen inbertsio konpentsatzaileak aztertzeko lan-batzordea eratu du - Nafarroa - euskalerriairratia.eus\nGobernuak Itoizko eremuan egin daitezkeen inbertsio konpentsatzaileak aztertzeko lan-batzordea eratu du\nEuskalerria Irratia 2021-06-14 13:51\nAierdi lehendakariordeak eta Ciriza kontseilariak Agoitz, Artzi, Longida eta Orotz-Beteluko alkateei aurreratu diete lurralde garapen iraunkorreko proiektuak bultzatzeko mekanismo egonkorrak aztertzeko konpromisoa hartu duela gobernuak.\nNafarroako Gobernuak lan-batzorde bat eratu du gaur, balizko inbertsioak eta proiektuak aztertzeko, bai eta mekanismo egonkor bat antolatzeko aukera aztertzeko ere, Itoizko urtegiak azpiegitura hidrauliko horren kargek kaltetutako lau herrietan eragindako lurralde-inpaktua konpentsatzeko. Lantalde horretan, Nafarroako Gobernuaz gain, eragindako lau udalak (Agoitz, Artzi, Longida eta Orotz-Betelu) eta Ebroko Konfederazio Hidrografikoa (CHE) ere sartu dira.\nGogoratu behar da herri horietako alkateek duela hilabete batzuk aurkeztu ziotela Nafarroako Gobernuari Toki Ogasunei buruzko Foru Legearen araudia aldatzeko proposamen bat, Toki Ogasunen Funtsaren bidez eragindako udalak konpentsatzeko kanon bat ezar zedin.\nNolanahi ere, Aierdi eta Ciriza kontseilariek alkateei aurreratu diete gobernuak konpromisoa hartu duela Nafarroako Gobernuak konpentsazio-mekanismoak antolatzeko eta egonkortasuna emateko formulak elkarrekin jorratzeko eta, berehala, lau udalerri horietan lurralde-garapen jasangarriko proiektu zehatzak aztertu eta planifikatzeko.\nGaur formalizatu den taldearekin, zeinak hasiera batean jarduera-ildoak identifikatzen lan egingo baitu, Foru Gobernuak Nafarroako Parlamentuaren agindu bat bete du, joan den maiatzean batzorde hori eratzeko eskatu baitzion, Itoizko urtegia eta haren udalerriak lurraldea bultzatzeko mekanismoei ekiteko.\nItoizko urtegia eraikitzeak berekin zekartzan lurralde-kargek eragindako udalei konpentsazioa emateko ekimen hori Nafarroako Gobernuaren ikasgai bat zen, 2011n xede horretarako eratutako Itoiz Fundazioa desegin zenetik. Fundazio horrek bere garapen-planean aurreikusitako 28 milioi euroko urte anitzeko inbertsioen %60 gauzatu zuen.


Arratsalde on matematikazale! Zer, zu ere indarrez juxtu eta nekatuta iritsi al zara ikasturte amaierara? Eguraldiak ez digu askorik lagundu gainera!\nDenak ere bukatzen ari garen honetan nabaria izan da nekea, baina oporretara joan aurretik lehiaketako azken probako irabazlea zein den esatea falta zaigu! Konpetentziak gora konpetentziak behera, asko jaitsi da zuen partehartzea baina badugu gure aurtengo azken irabazlea: DBH1A gelako Elene Etxegarai alajaina! Zorionak!!!\nEskerrak eman nahi dizkizuegu aurten gure erronketan parte hartu duzuen guztioi. Espero dugu orain atseden pixka bat hartu eta udan beste kontuetarako denbora hartuko duzuela, baina datorren ikasturtean pilak kargatuta gurekin nahi zaituztegu berriro!\nOngi izan eta laister arte!!\nordua: ekaina 12, 2018 iruzkinik ez:\nMatematika Lehiaketa 7\nAdi ibili zarete batzuk eta lehiaketako 7garren frogaren barruan akatsa dagoela aipatu diguzue, irudian sakatuta ez baita galdetegirik agertzen. Barkatu akatsa eta mila esker jakinarazpenagatik!\nOrain bai, zuzenduta, hona hemen 7.froga:\nordua: maiatza 15, 2018 iruzkinik ez:\nBueno bueno, aurreko esperientziaren ostean... batzuk azkar xamar ibili zarete erantzuterako orduan! Guztira 10 erantzun jaso ditugu, mota desberdinetakoak, sormen faltarik behintzat ez da izan!\nAzter eta gogora dezagun azken erronka:\nLehen lerroan dauden hiru poligonoen artean 45 osatzen dute, baina zer esan nahi du zenbaki horrek? Bada, poligono horien guztien alde kopuru zein den hain zuzen (Hexagonoa = 6; Pentagonoa = 5; Karratua = 4; Guztira 15 irudi bakoitzak).\nBigarren lerroan, poligonoez gain, platano bakoitzak puntu bana balio duela ondoriozta dezakegu. Hirugarren lerroan, aldiz, ordulariek adierazten duten ordu bakoitzak beste puntu bana.\nZenbat litzateke, hortaz, azken balioa? Kontuan hartzeko datuak: ordulariak ordubiak markatzen ditu (beraz 2 puntu), platanoak hirukoteka daude eta poligonoa hexagono eta pentagono batez osatuta dago, beraz guztira 11ko balioa dauka azken honek. Hori dena aintzat hartuz:\nErantzun guztien artean bi asmatzaile egon dira. Horietatik iritsi zitzaigun lehena DBH4ko Malen Elizasuk eman zuen, beraz zorionak gure irabazle berriari!!\nDatorren astean izango duzue 7garren froga egiteko aukera!\nordua: maiatza 04, 2018 iruzkinik ez:\nHemen da lehiaketako 6.froga! Sakatu beheko irudia eta saiatu falta den zenbakia zein den asmatzen! Gogoratu lehen asmatzaileak eramango duela saria, bere erantzuna modu egokian arrazoituz gero noski!\nOngi begiratu ikusten duzun guztia, azkar egiteak ez baitu esan nahi ongi egiten denik!\nKaixo matematikazale! Hau ideia eta erantzun zaparrada sortu duzuena, 22 erantzun jaso ditugu! Erraza zirudien baina, zuzen erantzun ote zenuten proposatutako erronka? Gogora dezagun zein zen:\nNahiko azkar kalkulatu zenituzten objektu bakoitzaren balioak baina detaileak... zeinen garrantzitsuak diren xehetasun txiki horiek! Ohartu ote zineten bukaeran txilibitu bakarra zenutela, eta ez bi, aurrekotan bezala? Eta azken pertsonak lepotik txilibiturik ez daukala? Zer esanik ez... batuketa eta biderketa orden egokian egingo zenituzten ezta!?\nHau guztia kontuan hartuta, 11 zen asmatu beharreko erantzuna. Bi pertsonek lortu duzue erantzun zuzena ematea eta horien artean Haitz Aranburu suertatu da irabazle, zorionak!!\nAtsedenik ez dizuegu emango eta segituan edukiko duzue eskuartean 6.froga. Erne egon, 6.froga horretan arrazoi egokia adierazita lehen erantzun zuzena ematen duenak zuzenean saria lortuko baitu! Animo!\nordua: apirila 24, 2018 1 iruzkin:\nHemen da lehiaketako 5.froga! Sakatu beheko irudia eta saiatu falta den zenbakia zein den asmatzen! Ongi begiratu ikusten duzun guztia, azkar egiteak ez baitu esan nahi ongi egiten denik!\nordua: martxoa 23, 2018 iruzkinik ez:\nArratsalde on matematikazale! 4.frogarekin batzuk nahiko buruhauste izan dituzu, ezta?\nEz genuen lan erraza jarri, oraingo honetan guztiz pentsakera desberdina erabiltzea eskatzen baitzen. Gogora dezagun zer zen froga hartan eskatzen zena:\nZiur gaude mota askotako eragiketak egiten hasiko zinetela hau ikustean... baina ez, ez zen hori problema bideratzeko modua. Zein zen bada, erantzuna? Ezkerreko zenbakien letra kopurua kontatzea zen gakoa!\n3: hiru; beraz 4 letra\n8: zortzi; beraz 6 letra\n10: hamar; beraz 5 letra\n16: hamasei; beraz 7 zen gure frogarentzako soluzioa!\nJaso ditugun erantzun kopuruan nabaritu da frogaren zailtasuna, baina erantzun horien artean badago bat bete betean asmatu duena! DBH1B gelako Alex Garcia ikaslea izan dugu hori, bejondeizula!!\nAste santuko oporretan burua eragiteari erabat ez uzteko bihar bueltan izango gara lehiaketako 5.frogarekin. Prest egon, jarri burmuina dantzan eta animo!\nordua: martxoa 22, 2018 iruzkinik ez:


Iruñeko udalak bultzatutako eta Euskarabidearen lagunza jaso duen foro hau bi egunetan zehar, apirilak 28 eta maiatzak 19an, burutu da.\nIruñeko herritarrak sentsibilitate eta portaera desberdinak dituzte euskararekiko. Herritarren nahi eta behar desberdin horiek asetzeko, oinarrizko adostasunak berritzeko proposamenak identifikatzea izan da foroaren helburua. Iruñean horrelako foro bat antolatzen zen lehen aldia zenez, partaideak espreski identifikatuak izan dira. Udalaren ardura izan da foro honetako parte-hartzaileak gonbidatzea. Guztira 25 ahots bildu dira foro honetan.\nApirilak 28ko lehen saioan, ahots horiek euskararekin dituzten nahi eta behar pertsonalak identifikatzen hasteko balio izan zuen, eta behar horiek asetzeko taldeean adostasunak identifikatzeko. Bigarren saioan, maiatzak 19an egindakoa, gaiarekiko kontsentsu edota desadostasun puntu zehatzak bilatzeko bilera izan zen.\nForo honen zuzendariak, Xabier Erize soziolinguistak, emaitzen dokumentuaren lanketarekin arituko da datozen asteetan. Azterketa hau nafarroako gizartearentzat hizkuntza-politika eta –plangintzak prestatzerakoan, baliagarritasun handiko erreferentzia izatea espero du.


Garaipen haundia (Bidasoa-Irun 28-27 Fraikin BM. Granollers – Club Deportivo Bidasoa\nBidasoa-Irun 28: Zubiria (4 geraldi), Cavero (3 gol), Martínez, Crowley (2), Nonó (3), Borragán (3), Popovic -hasierako zazpikoa- Dejanovic (11 geraldi), Beltza, Aldaba, Serrano (3), Muiña (3) Basaric (1), Azkue (5) eta Lancina (5).\nFraikin BM. Granollers 27: Sastre, Cabanas (5), Ferrer, García (3), Figueras (3), Resina (4), Filipe (4) -hasierako zazpikoa- Alamo (4 geraldi), Vicente (1), Flores, Marc García, Pérez, Cañellas (2), Gassama (2), Loncar (2) eta Márquez (1)\nMarkagailua 5 minuturo: 2-1, 7-3, 10-7, 11-11, 14-13, 17-16 (atsedena) 18-18, 19-20, 20-22, 23-24, 26-25 eta 28-27 (amaiera).\nAipatzekoak: Loterias Asobal Ligako 9. jardunaldia. Artaleku (Irun). 1600 ikusle\nArbitroak: Fernández Pérez eta García Rodríguez. Bidasoa-Irun taldetik kanporatuak izan ziren Martínez, Nonó, Basaric eta Popovic (2). Fraikin BM. Granollers taldetik kanporatua izan zen Loncar.\nBederatzigarren jardunaldiak gogoratzeko moduko arratsaldea utzi du Irunen. Borroka desberdinetan sarturik egon delarik, Bidasoak azken urteetan ahaztuta zuen talde garrantzitsuei aurpegia eman eta garaitzea zer zen. Gaur nostalgikoenek arrazoiak badituzte zoriontsu egoteko Fraikin.BM Granollers taldeari tarte txikienagatik irabazi eta gero (28-27). Cuétararen taldeak bi jardunaldi egin dituzte jarraian irabazten eta sei partida jarraian galdu gabe.\nGranollers taldea hasieratik estu hartzeko konbentzituta zeuden eta talde horia erritmoa markatzen hasi da Artalekun. Zubiriaren bi geraldik eta Crowley (2) eta Cavero-ren tantoek hasieran abantaila eman diote irundarrei (3-1, min. 5). Bidasoa maila handia erakusten ari zen erasoan eta Eduardo Nonók egindako golak 8-4 jarri zuen elektronikoa 10. minutua bete eta gutxira.\nLehen zatiaren erdira iritsita, Granollers-en erreakzioa iritsi zen eta Jacobo Cuétarak lehen aldiz eskatu zuen hutsartea (11-10, min 17). Bisitariek lortua zuten partida berdintzea (13-13, min 22) baina Bidasoak ongi erantzun zuen 3-0 partzial bat eginez (16-13, min 27). Amaieran kataluniarrek tartea murriztu zuten eta irundarrak lehen zatiaren amaierara abantaila minimoarekin iritsi ziren (17-16).\nBidasoak beheraldiari buelta eman zion\nBorragan-ek tantoa batzen hasi zuen bigarren zatia, bidasoarrak gutxiago baziren ere (18-16), baina talde horiarentzat arazoak etortzeko zeuden. 40 minutua bete baino zertxobait lehenago Cabanas-ek bere taldea aurretik jarri zuen lehen aldiz partidan (19-20) eta Granollersek beranduxeago bere errentarik handiena izango zena lortuko zuen (19-22, min 12).\nMuiñak, bi tanto eginda, goletan edukitako 6 minutuko lehorteari amaiera emango zion (21-22) eta Azkuek, ondoren, berdinketa itzuliko zuen partidara (22-22, min 47). Dejanovic indartsu zebilen, Artaleku jaiki egin zen eta partida dominatzen jarri zen berriz ere Bidasoa. Serranok 25-24 igo zuen eta Granollers taldeak beste hutsarte bat eskatu zuen. 8 minutu baino zerbait gehiago geratzen zen.


Rexismo - Wikipedia, entziklopedia askea.\nRexismoa (frantsesez: Rexisme) 1935ean Léon Degrelle eskuineko politikari belgikarrak sortu zuen mugimendu politikoa zen. Katoliko moderatuen aurkako erlijio-mugimendu gisa sortu zen, baina 1936tik aurrera bete-betean agertu zen faxismoaren alde. 1940an, Bigarren Mundu Gerran nazien kolaboratzaile izan ziren rexistak. 1945ean, legez kanpo ezarri zuten rexismoa.\nBNF: 11934416x (data)\nArtikulu hau Belgikako politikari buruzko zirriborroa da. Wikipedia lagun dezakezu edukia osatuz.\nEskuin muturreko alderdiak\nBelgikako alderdi politikoak\nOrriaren azken aldaketa: 13 apirila 2021, 17:08.